6 iyun, 2022 [19:43]\nİyunun 6-da Milli Məclisin İqtisadi siyasət, sənaye və sahibkarlıq komitəsinin iclası keçirilib.\nMilli Məclisin Mətbuat və ictimaiyyətlə əlaqələr şöbəsindən Bizimyol.info-ya verilən məlumata görə, iclası açan komitə sədri Tahir Mirkişili gündəliyə 7 məsələnin daxil edildiyini bildirib. O, əvvəlcə “Ələt azad iqtisadi zonası haqqında” Qanunda dəyişiklik edilməsi barədə qanun layihəsi (ikinci oxunuş) ilə bağlı məlumat verib. Dəyişikliklərin əsas cəhətlərini diqqətə çatdıran komitə sədri bildirib ki, Ələt AİZ-də qeydiyyatdan keçən bütün hüquqi şəxslər vergilərdən azaddır, zonada işləyənlərin gəlir vergisinin dərəcələrini isə Ələt AİZ-in səlahiyyətli qurumu müəyyən edir. Azərbaycan şirkətləri zonaya mal və xidmət satdıqda ixrac əməliyyatı sayıldığı üçün ƏDV və rüsumlardan azaddır. Həmçinin komitə sədri vurğulayıb ki, Ələt AİZ ofşor zona deyil, azad zonada cinayət yolu ilə əldə edilmiş pul vəsaitlərinin və ya digər əmlakın leqallaşdırılması və terrorçuluğun maliyyələşdirilməsinə qarşı mübarizə üzrə qanunvericiliyin müddəaları tətbiq edilir.\nGündəliyin ikinci məsələsi olan “İnvestisiya fəaliyyəti haqqında” qanun layihəsi (ikinci oxunuş) ilə bağlı danışan komitə sədri, sənədin birinci oxunuşunda millət vəkilləri tərəfindən irəli sürülən təkliflərin qanunvericilik təşəbbüsü hüququnun subyekti ilə müzakirəsi və nəzərə alınan təkliflər barədə məlumat verib.\nSonra Mülki Məcəllədə, Miqrasiya Məcəlləsində, “Yanğın təhlükəsizliyi haqqında”, “Yerin təki haqqında”, “Balıqçılıq haqqında”, “Texniki təhlükəsizlik haqqında”, “Atmosfer havasının mühafizəsi haqqında”, “Tütün və tütün məmulatı haqqında”, “Telekommunikasiya haqqında”, “Damazlıq heyvandarlıq haqqında”, “Təbii müalicə ehtiyatları, müalicə-sağlamlaşdırma yerləri və kurortlar haqqında”, “Pambıqçılıq haqqında” və “Əqli mülkiyyət hüquqlarının təminatı və piratçılığa qarşı mübarizə haqqında” qanunlarda dəyişiklik edilməsi barədə qanun layihəsi (ikinci oxunuş) barədə bildirilib ki, dəyişikliklər “Sahibkarlıq sahəsində aparılan yoxlamaların tənzimlənməsi və sahibkarların maraqlarının müdafiəsi haqqında” və “Sahibkarlıq fəaliyyəti haqqında” qanunda təsbit olunan müddəalara uyğunlaşdırma xarakteri daşıyır.\nİclasda bildirilib ki, dördüncü məsələ olan “Əhalinin sağlamlığının qorunması haqqında”, “Mülki dövriyyədə olmasına yol verilməyən (mülki dövriyyədən çıxarılmış) əşyaların siyahısı haqqında”, “Mülki dövriyyənin müəyyən iştirakçılarına mənsub ola bilən və dövriyyədə olmasına xüsusi icazə əsasında yol verilən (mülki dövriyyəsi məhdudlaşdırılmış) əşyaların siyahısı haqqında”, “İnsan alverinə qarşı mübarizə haqqında” və “Reklam haqqında” qanunlarda dəyişiklik edilməsi barədə qanunun layihəsi (ikinci oxunuş) də uyğunlaşdırma xarakteri daşıyır və “İnsan orqan və toxumalarının donorluğu və transplantasiyası haqqında” qanunun icrası ilə əlaqədar hazırlanıb.\nQeyd olunub ki, beşinci məsələ olan “Daşınar əmlakın yüklülüyü haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası qanununun layihəsi (ikinci oxunuş) “Sosial sığorta haqqında” qanuna və Vergi Məcəlləsində edilən dəyişikliklərə əsasən hazırlanıb. Belə ki, həmin dəyişikliklərdə dövlət sosial sığorta haqlarının hesablanması, ödənilməsi və bu sahədə fəaliyyətə nəzarət funksiyaları, habelə məcburi dövlət sosial sığorta haqları üzrə borcların hesablanması, haqqın vaxtında ödənilməməsinə görə faizlərin və maliyyə sanksiyalarının tətbiqi ilə bağlı səlahiyyətlər vergi orqanlarına həvalə edilib. Təklif olunan qanun layihəsi də həmin qanunlara uyğunlaşdırma xarakterlidir.\nİclasda ikinci oxunuşda olan beş qanun layihəsi Milli Məclisin plenar iclasında müzakirəyə tövsiyə edilib.\nKomitə sədri bildirib ki, altıncı məsələ olan “Sahibkarlıq sahəsində aparılan yoxlamaların tənzimlənməsi və sahibkarların maraqlarının müdafiəsi haqqında” və “Sahibkarlıq sahəsində aparılan yoxlamaların dayandırılması haqqında” qanunlarda dəyişiklik edilməsi barədə qanun layihəsi (üçüncü oxunuş) adıçəkilən qanunların tətbiq dairəsinə istilik sayğacları və istilik şəbəkələrinin də əlavə olunmasını ehtiva edir. Komitə bu qanun layihəsini də Milli Məclisin plenar iclasında müzakirəyə tövsiyə edib.\nSonra komitədə iclasın sonuncu və əsas məsələsi olan “Azərbaycan Respublikasının 2021-ci il dövlət büdcəsinin icrası haqqında” qanun layihəsinin (ikinci oxunuş) müzakirəsi başlayıb.\nMəsələni müzakirəyə təqdim edən İqtisadi siyasət, sənaye və sahibkarlıq komitəsinin sədri Tahir Mirkişili bildirib ki, ötən ilin büdcəsinin gəlirləri və xərcləri ilə bağlı əsas parametrləri və göstəriciləri ilə bağlı birinci oxunuşda kifayət qədər geniş məlumat verilib. O, xatırladıb ki, 2021-ci ilin Dövlət Büdcəsi proqnozdan 969 milyon manat artıq, xərcləri isə 1 milyard 120 milyon manat qənaətlə yerinə yetirilib, ÜDM 5,6% artıb. O, büdcənin icrasının müzakirələrinin ikinci oxunuşun tələblərinə uyğun olaraq bir qədər fərqli formada və detallı təşkil edildiyini, büdcənin ortamüddətli xərclər çərçivəsində və nəticə əsaslı büdcə olaraq daha geniş şəkildə nəzərdən keçiriləcəyini diqqətə çatdırıb. O, bunun üçün Təhsil, Kənd Təsərrüfatı nazirlikləri və İcbari Tibbi Sığorta üzrə Dövlət Agentliyi tərəfindən xərc istiqamətləri ilə bağlı ətraflı təqdimatlar ediləcəyini bildirib.\nBüdcənin gəlirləri ilə bağlı Dövlət Vergi Xidmətinin rəis müavini İlkin Vəliyev yığılan vergilər, proqnozlardan artıq yığılan vəsaitlər haqqında qısa izah verib. Bildirib ki, 2021-ci ildə vergi daxilolmaları 8,5 milyard manat təşkil etməklə, proqnoza 117,6% əməl olunub və bununla da 1 milyard 279 milyon artıq vəsait toplanıb. Vergi daxilolmalarının büdcədə payının 32,3% təşkil etdiyini bildirən İlkin Vəliyev toplanan vəsaitin strukturu haqqında məlumat verib.\nSonra İclasda İcbari Tibbi Sığorta üzrə Dövlət Agentliyinin İdarə Heyətinin sədri Zaur Əliyev fondun maliyyə mənbələri, xərcləri barədə göstəriciləri açıqlayıb. O, icbari tibbi sığorta üzrə xidmətlər zərfinə, agentliyin tabeliyindəki müəssisələrə və digər sərf olunan vəsaitlərin istiqamətləri barədə danışıb, rəhbərlik etdiyi qurumun struktur dəyişikliklərindən və qarşıda dayanan vəzifələrindən bəhs edib.\nTəhsil nazirinin müavini İdris İsayev 2021-ci il dövlət büdcəsində təhsil xərclərinin icrasina dair slaydlar formatında təqdimatla çıxış edib. O, büdcədə təhsilə ayrılan xərclərinin artım tempindən, büdcə vəsaitlərindəki çəkisindən danışıb, Təhsil Nazirliyinin 2021-ci il üzrə büdcə vəsaitlərinin icrasından bəhs edib. Nazir müavini təhsildə keyfiyyət və idarəetmə, əməyin ödənişi, təhsilin əhatəliliyi kimi istiqamətlərlə bağlı nailiyyətləri diqqətə çatdırıb.\nKənd təsərrüfatı nazirinin müavini İlhamə Qədimova təmsil etdiyi nazirliyin büdcə vəsaitləri, onların xərclənməsi, qarşıya qoyulan hədəflər və əldə olunan nəticələrlə bağlı göstəriciləri açıqlayıb.\nSonra çıxış edən Milli Məclisin Səhiyyə komitəsinin sədri Əhliman Əmiraslanov səhiyyə xərclərinin artırılmasını, icbari tibbi sığortada əldə olunan nailiyyətləri müsbət hal kimi dəyərləndirib. Əhliman Əmiraslanov icbari tibbi sığortanın əhatə dairəsinin artırılması, icbari tibbi sığorta üzrə xidmətlər zərfinin genişləndirilməsi, xüsusən oraya onkoloji xəstəliklərin daxil edilməsi ilə bağlı fikirlərini səsləndirib.\nMilli Məclisin Elm və təhsil komitəsinin sədri Bəxtiyar Əliyev 2021-ci ili bütövlükdə ölkəmizin sosial-iqtisadi inkişafı baxımından uğurlu bir il kimi dəyərləndirib, təhsil xərclərinin artırılmasını təqdir edib. Komitə sədri təhsildə, həmçinin digər sahələrdə həyata keçirilən dövlət proqramlarının monitorinqinin aparılmasının və səmərəliliyinin qiymətləndirilməsinin, büdcə xərclərinin nəticə yönümlüyünün artırılmasının əhəmiyyətindən bəhs edib. O, elm və təhsilin büdcə vəsaitlərindəki yeri, bu sahələrin inkişafı ilə bağlı qeydlərini bildirib.\nParlamentin Aqrar siyasət komitəsinin sədri Tahir Rzayev büdcənin uğurla icra edildiyini, 2021-ci ildə qeyri-neft, xüsusən də aqrar sektorun nailiyyətlər əldə etməsini vurğulayıb. Komitə sədri aqrar sektorda nailiyyətlərin dayanıqlığının qorunması, səmərəli nəticələrin artırılması üçün elmi yanaşmaların tətbiqi ilə bağlı fikirlərini açıqlayıb.\nMüzakirələrdə deputatlar Vahid Əhmədov, Vüqar Bayramov, Rüfət Quliyev, Aydın Hüseynov, İqbal Məmmədov, Məzahir Əfəndiyev çıxış edərək Təhsil, Kənd Təsərrüfatı nazirlikləri və İcbari Tibbi Sığorta üzrə Dövlət Agentliyinin təqdim etdikləri göstəricilərlə bağlı fikirlərini və qarşıya qoyulan hədəflərin, ayrılan vəsaitlərin yerinə yetirilməsi istiqamətində fikirlərini bildiriblər, suallarını səsləndiriblər.\nİclasda maliyyə nazirinin müavini Azər Bayramov, Hesablama Palatası sədrinin müavini Nəsir Sadıqov, qurumun şöbə müdirləri Azim Abbasov və Zəfər Rzayev müzakirə olunan məsələlərlə bağlı rəylərini bildiriblər, əldə olunan nəticələr barədə fikirlərini açıqlayıblar.\nİcbari Tibbi Sığorta üzrə Dövlət Agentliyinin İdarə Heyətinin sədri Zaur Əliyev, Təhsil nazirinin müavini İdris İsayev, Kənd təsərrüfatı nazirinin müavini İlhamə Qədimova deputatların qaldırdıqları məsələlərə aydınlıq gətiriblər, səsləndirdikləri sualları cavablandırıblar.\nMüzakirələrin sonunda deputatlar “Azərbaycan Respublikasının 2021-ci il dövlət büdcəsinin icrası haqqında” qanun layihəsini ikinci oxunuşda Milli Məclisin plenar iclasında müzakirəyə tövsiyə ediblər.\nİclasda iqtisadiyyat nazirinin müavini Niyazi Səfərov, deputatlar Mahir Abbaszadə, Elnur Allahverdiyev, Anar Məmmədov, Məşhur Məmmədov, Ziyad Səmədzadə və digər rəsmi şəxslər iştirak ediblər.


İcra başçısı 2 milyonluq villanı sökdürdü – Fotolar » Fakt İnformasiya Mərkəzi\nFim.az » gundem » İcra başçısı 2 milyonluq villanı sökdürdü – Fotolar\ngundem, bolge, merkez\nPaytaxtın Bakıxanov qəsəbəsində bir villanı səssiz-səmirsiz, sakit-sakit, hissə-hissə sökürlər. Villanın qarşısında “Bakıxanov rezidens”in binası inşa olunacaq.\nBu malikanə də tikinti ərazisində plana düşüb. Villanın ətrafında yaşayanlardan öyrənirik ki, bu dəbdəbəli evin qiyməti 2 milyondur.\nAncaq sahibinə minimal pul verərək bir neçə ilə tikdiyi şəxsi evini söküblər. Mülk sahibi narazı qalıb. Əvvəlcə evinin sökülməsinə qarşı çıxıb. Evin uçurulmasından söhbət belə gedə bilməz söyləyib. Sonra bu imkanlı şəxsi “yola gətiriblər”. Deyiblər ki, Sabunçu rayon icra başçısı Adil Vəliyevin əmrinə biət etmək lazımdır.\nBu tikinti də ona məxsusdur və “Bakıxanov rezidens” qəsəbədəki evləri sökərək pilot layihə olaraq göydələnlər inşa edir.\nVillanın sahibini yola gətirdikdən sonra təzminatın məbləğində razılaşmada narazılıq yaranıb. “Ancaq həmin adama nə deyiblər, nə formada danışıq aparıblarsa, o boyda evi dəyərindən ucuz qiymətə alıblar, sökməyə başlayıblar”, – deyə sakinlər bildirirlər. Villanın söküntüsü hazırda icra olunur. Yaxınlıqdakı “Fantaziya” şirniyyat mağazasının yerləşdiyi bina da uçurulub, yaxınlığa köçməli olub.\nHəmçinin, “Bakıxanov rezidens”in olacağı əsas yerdəki 2 mərtəbəli bina sökülüb, sakinlərdən kimisi kompensasiya alıb, kimisinə də tikiləcək təzə binadan mənzillər vəd olunub.\nQeyd edək ki, Bakıxanov qəsəbəsini “Bakıxanov rezidens” firmasının reklamları bürüyüb. Şirkət qəsəbənin hər addımbaşında 2, 3 və 5 mərtəbəli binaları yerlə-yeksan edərək göydələnlərini ucaldır.\nQəsəbənin yol üstündəki əksər 2 və 3 mərtəbəli binaları sökülmə növbəsini gözləyir. A.Vəliyev “Razin”i tamamilə öz tikinti meydançasına çevirməkdə iddialıdır.\nHətta Sabunçu RİH-nin düz qarşısında yaşıllıq hasarlanıb və ərazidə tikinti aparılır. Qəsəbənin Mehmandarov küçəsində tikilən binanın qarşısındakı məlumat lövhəsində qeyd olunub ki, 2017-ci ilin noyabrın 25-də işlər yekunlaşacaq. 2016-cı ildən gedən işlər deyilən vaxtda başa çatmayıb. 2018-ci ilin mayı gəlir və hələ də binanın tikintisi davam edir.\nOna görə də bir qrup payçı “Bakıxanov rezidens”in sözünün üstündə durmadığını bildirirlər. Bu şirkətin inşaat işlərində müəmmalı digər məsələ sifarişçi və podratçı firmanın olmasıdır.\nMəlumat lövhəsində yazılıb ki, “Bərguşad-Ş” MTK həm sifarişçi, həm podratçı şirkətdir. Əgər “Bakıxanov rezidens” özü göydələnləri inşa edirsə, podratçı firmaya nə ehtiyac var?!\nİlham Əliyev qatarla Bakıxanov və Keşlə vağzallarına getdi – Fotolar\nİcra başçısının “Bakıxanov rezidens”i sözünü tutmadı - İDDİA\nİpoteka ilə ev aldıqda xərclərinizə qənaət edə bilərsiniz


“Övladımı itirmək istəmirəm...” – 4 yaşlı Cəfərin köməyə ehtiyacı var + VİDEO\n11 yan 2022, 16:18\nTürkiyədə müalicə alan 4 yaşlı Hüsənli Cəfərin sümük iliyi köçürülməsi ilə əlaqədar yardıma ehtiyacı var.\nBu barədə onun atası Hüsənli Elşad Yeniavaz.com-a müraciət edib.\nH. Elşad bildirir ki, oğluna 16 dekabr 2021-ci ildə kəskin leykoz – qan xərçəngi diaqnozu qoyulub. Dostlarının və ailəsinin dəstəyi ilə oğlunu müalicəsi üçün Türkiyəyə aparıb. Kimyaterapiyalar bitdikdən sonra balaca Cəfərə sümük iliyi köçürülməsi olmalıdır. Bütün bu proseslərin ümumi xərci 120 min dollar təşkil edir. Vurğulayır ki, onun və ailəsinin maddi yardıma ehtiyacı var:\n“Sizdən xahişim odur ki, son ümidi sizə qalmış ata kimi oğlumun yaşaması üçün dəstəyinizi məndən və oğlumdan əsirgəməyəsiniz. Oğlumun tezliklə sağlamlığına qovuşmasını və onun uğurları ilə fəxr etmək istəyirəm. Bu yaşda olan uşağın yatağa düçar olmasını qəbullana bilmirəm. Onun yenidən oynaması, əylənməsi, üzünə təbəssümün yenidən qayıtması üçün yardımınıza ehtiyacım var. Bir ata kimi çarəsiz qalmışam. Göz görə-görə övladımı itirmək istəmirəm.\nNeçə il idi, bağçaya gedirdi. Həvəslə gözləyirdik ki, növbəti il məktəbə hazırlığa gedəcək. Həyat qarşımıza belə bir sınaq çıxardı. İnşallah, sizlərin dəstəyi ilə Cəfər yenidən dostlarının yanına, bağçasına, məktəbə gedəcək”.\nQeyd edək ki, Cəfərə aşağıdakı vasitələrlə dəstək ola bilərsiniz.\n"Rabitə Bank" kart hesabı: 4189 8000 0037 6044\nƏlaqə nömrəsi: 051 658 02 10\nCəfər Hüsənliyə dəstək üçün rəsmi ianə kampaniyası da başladılıb. Dəstək olmaq üçün səhifəyə buradan keçid edə bilərsiniz.\nCəfərin atası Elşad Hüsənlinin müraciətini təqdim edirik.


İnsanın fitri istedadlarından biri də həqiqət axtarmaq hissidir. İnsan qabiliyyətlərindən biri isə qüdrət və həqiqəti tanımaqdır. Özünü və ətrafındakı dünyanı tanımaq - insanın xüsusiyyətlərindəndir. İnsan özünü tanıyaraq, başqa şeyləri də tanımağa, hətta Allahı tanımağa da qadir olur. Özünü tanımaq - bizim bütün biliklərimizin mənşəyidir. O kəs ki, özünü tanıyar - başqa şeyləri tanımaq zərurəti əldə edər. Çünki öz varlığı haqqında agah olandan sonra, özünün zəif cəhətlərini tanıyacaqdır. Məqsədinə tərəf gedən yolun metodologiyasını tanımaq zərurəti ilə qarşılaşar. Başqa tanımalar onun üçün mümkün olar. Əmirəl-möminin (ə) buyurur: “O kəs ki, özü haqda cahildir, qeyri-özünü necə tanısın?”.\nOna görə də elm və biliyi əldə etmək imkanı və əhəmiyyəti özünü tanıma yolu ilə bizə aydın olur. O zaman ki, elm və kamala çatmaq zəruri və əhəmiyyətli olarsa, həqiqətləri dərk etmək qüvvəsini inkişaf etdirmək də əhəmiyyətə mailk olacaqdır. İnsanın ağıl qüvvəsi həqiqətləri dərk etməkdə nə qədər güclü olarsa, məqsədə doğru yol və maneələri yaxşı tanıyacaqdır. Əksinə, əgər insanın tanıma qüvvəsi öz iş fəaliyyətini əldən verərsə, kamala doğru hərəkət mümkünsüz olar. Dalınca da fəlakət gətirəcəkdir.\nBu mövzu da özünü tanıma yolu ilə dərk edilir. Həm Quran və həm də sünnə bunu təsdiq edir. Qurani-Kərimdə və Məsumlardan (ə) gələn hədislərdə elmin və elm öyrənməyin fəziləti haqda gözəl sözlər mövcuddur ki, onların bir neçəsinə işarə edək: “(Allah) ədalətlə (xalqın ümuratının tədbirinə) qaim (məşğul) olan halda şəhadət verir ki, həqiqətən, ondan başqa bir tanrı yoxdur. Mələklər, elm sahibləri də (buna şəhadət verirlər)”. ( Ali-İmran 18).\nPərvərdigar tövhidini dərk etmək mərtəbəsinə çatmaq və Ona şəhadət vermək - elm sahibləri üçün mümkün olan bir şeydir. Bu elmin fəziləti və zəruriliyi - tənhalıqda kifayətdir. Allah buyurur: “Ey iman gətirənlər! Sizə: “Məclislərdə yer açın!” - deyildiyi zaman, yer açın ki, Allah da sizə (cənnətdə) yer açsın və sizə “Qalxın!”- deyilən zaman qalxın ki, Allah da sizdən iman gətirənlərin və elm verilmiş kimsələrin dərəcələrini qaldırsın. Allahın sizin etdiklərinizdən xəbəri var”. (“Mucadilə”, 11).\nAllah bir çox yerlərdə alimin üstünlüyünü nümayiş etdirmişdir. Bu ayədə olduğu kimi: “Bilənlərlə bilməyənlər bir olarmı? Fəqət ağıl sahibləri nəsihət qəbul edərlər”. (“Zumər”, 9).\n“Əgər bilmirsiniz, zikr əhlindən (əhli-kitabdan) soruşun”. (“Nəhl”, 43).\nHəzrət Peyğəmbər (s) buyurur: “Allah kiməsə yaxşılıq etmək istəsə, onu dində dərin düşüncəyə malik bir alim edər”.\nO, buyurur: “Alim abiddən yetmiş dərəcə üstündür”.\nBilik öyrənməyin əhəmiyyəti\nHəqiqi və səadət gətirən elm, insanın İlahi həyatında o qədər dəyərlidir ki, Peyğəmbərin (s) buyurduğu kimi vacibatdır: “Elm öyrənmək hər bir müsəlmana vacibdir”.\nO, başqa bir yerdə buyurur: “O kəs ki, atəşdən azad olanlara nəzər salmaq istəsə, elm öyrənənlərə nəzər salmalıdır. And olsun o kəsə ki, canım onun əlindədir, elm yolunda get-gəl edən elə bir tələbə yoxdur ki, Allah onun hər addımı üçün bir ilin ibadətini yazmasın və hər atdığı addıma behiştdə şəhər salmasın. Yerə addım atdığı zaman torpaq ona görə bağışlanma istəyər. O, bağışlanmış halda səhər və axşam edər. Mələklər şəhadət verər ki, elm öyrənənlər Allahın atəşdən azad etdikləridir”.\nİnsanın gördüyü hər bir hərəkət elm nurunun sayəsində olarsa, Allaha tərəf gedər. İmam Əli (ə) Kumeylə buyurur: “Ey Kumeyl! Elə bir hərəkət yoxdur ki, orada elmə ehtiyacın olmasın”.\nBilik əməli faydalı edir. Çünki biliksiz edilən əməl insanı hədəfinə çatdırmır. Hətta əgər əməlin zahiri düzgün olarsa, belə bilik - əməlin ruhudur. İmam Sadiq (ə) buyurur: “Mərifətə çatan an hər nə ki, xeyirdən istəyirsən, əməl et. İstər az olsun, istərsə də çox. Çünki bu əməl bilik kimi qəbul ediləcəkdir”.\nElmin dəyəri ucadır. İnsanın saleh olmağı ondan asılıdır. Ancaq elm özü ağıla söykənir. Elm ağıl və düşüncənin məhsuludur. İlahi hədiyyə olan ağıldan kimsə bəhrələnməsə, onun biliyi bəsirət ilə bir yerdə olmaz. Çünki elm - olan şeyi tanımaq, olduğu kimi tanımaq mənasını daşıyır. Belə ki, insan xeyir və kamalı ağıl vasitəsilə dərk edir. O kəs ki, fikirləşmir - elmdən məhrumdur. Elmin bərəkəti ona çatmır. Həzrət Peyğəmbər (s) buyurur: “Bütün yaxşılıqlar ağıl vasitəsilə dərk edilir”.\nOna görə də elm gərək düşüncə ilə birlikdə olsun. İmam Əli (ə) insanları düşünməyə dəvət edir: “Ağıl - elmin mərkəbidir (minik vasitəsidir)”. Çünki elm ağılsız inkişaf və hərəkət edə bilməz. İmam Sadiq (ə) buyurur: “İnsanın dayağı ağıldır. Dərrakə, hafizə və bilik - ağıldandır. Çünki insan ağlı ona dayaq olar. Alim, hafiz, zirək, dərrakəli və bilikli olar. İnsan ağlın vasitəsilə kamala çatar, ağıl ona yol göstərən, onu ayıldan və kilidini açandır”.\nAğıl və düşüncə o qədər əhəmiyyətlidir ki, onsuz Quran ayələrindən bəhrələnmək olmaz. “Gecəni, gündüzü, Günəşi və Ayı sizin üçün ram etmişdir. Və ulduzlar da onun əmrinə tabedir. Doğrudan da, bunda düşünən qövm üçün böyük ayətlər vardır”. (“Nəhl”, 12). O kəs ki, ağıl qüvvəsindən istifadə edər, onun vasitəsilə fikirləşər, öz səylərindən bəhrələnər - onun əməli düşünməyərək ibadət edən abidin əməlindən səmərəlidir. Bir saat düşünmək - bir il ibadət etməkdən yaxşıdır. Təfəkkür etmək gözü açar. O kəs ki, aləmin həqiqətlərini görür, yolunu və məqsədini tapar, məqsədinə tərəf hidayət olunar.\nTəfəkkür və düşüncənin təsiri\nTəfəkkür və düşünmək haqda çox sayda hədislər mövcuddur. Eyni zamanda düşünmək İlahi ayələrdən bəhrələnməyin mənşəyidir. Belə ki, Quranda deyilir: “Bütünlüklə (Allahın məxluğu olan) göylərdəkiləri və yerdəkiləri Allah sizə ram etdi. Şübhəsiz ki, bunda anlayıb düşünən qövm üçün ibrətlər vardır”. (“Casiyə”, 13). O kəs ki, düşünmür - varlığın xaliqindən qafil olar. Allahdan qeyrisinə ibadət edər: “Vay olsun sizə və Allahdan başqa ibadət etdiyiniz şeylərə! Əcəba! Başa düşmürsünüzmü?”. (“Ənbiya”, 67). “Sizə verilən hər şey - dünya həyatının güzəranı və bər-bəzəyidir. Allahın yanında olan isə xeyirli və qalandır, heç düşünmürsünüzmü?”. (“Qəsəs”, 60).\nDüşüncəni tərk etmək - İlahi ayələrdən bəhrələnməkdən məhrum olmaqla yanaşı, Allahdan, axirətdən qafil olmağa gətirib çıxarar.\n“O, içinizdən çox camaatları azdırmışdır, heç düşünmürsünüzmü?”. (“Yasin”, 62).\nBeləliklə deyə bilərik ki, əsl mömin o kəsdir ki, düşünərək və elm əldə edərək yaşasın, ibadət etsin və Allaha yaxınlaşmağa çalışsın. İnsan ilk növbədə özünü tanımalıdır ki, sonra da onu xəlq edəni tanıya bilsin. Buna görə də ağla söykənməli və düşünərək hərəkət etməlidir.\nTarix: 19.11.2013 / 04:20 Müəllif: Akhundoff Baxılıb: 130\tBölmə: Maraqlı melumatlar\nhekayeti musyo jordan eserinin tehlili ereb dilinde sozler dini Teqva Evlenmek esitme zeifliyi usaq salma dermani sehrada mehebbet bas rolda aktyorlar toy gecesi hekayeleri Yuxuda Eynək görmək Ülvi Bünyadzadə Göt böyütmək üçün üsul kosmonavt Nene Nevesini mede agrisi Eflatun Qubadov wikipedya kepenek qurdu Ag ciyer xesteliyi Basqasini heyatini xilas etmek ucun oz heyatini Minnetdarliq mektubu murekkeb cumleler sehra adlari Delixana Xarktere göre heyata baxış men ne vaxt olecem Gunahkar Qadinlarin Cehennem Ezabi ana vəfat ogul seks hekayələri Qisqancliq Nedir 9-cu sinif edebiyyat Qizlar Ve Oglanlar yuxuda hepisxana gormek Dinozavr Gormusen QARATOYUQ Ginekoloji cereke kitabi maddi ve menevi servetler Qaz31 lezbiyen Polis Baki orqazm Tebrik nitqi dinlemek bacariqla yiyelenmek baci kicik qardawi seks hekayesi Xeyanet Yuxuda Məktub görmək quluncan deyesen isin duzelib gulursen letife Adlarin menasi


Bu qadağa aradan qaldırılır -\n• Fanat 15:00 - Məsut Özilin “Arsenal”dan gedəcəyi vaxt bəllidir\n• Rusiya 14:45 - Moskvada maska rejimi ləğv olunur\n• Qanundan kənarda 14:30 - Karantin rejimini pozan sahibkar həbs edilib\n• Paytaxt 14:15 - Mehriban Əliyeva Cavid Paşayevlə bağlı tapşırıq verdi\n• Mahal 14:00 - “Bandotdel” vəzifəli şəxslərə qarşı əməliyyata başladı\n• Toplum 13:45 - Külək, dolu, leysan - Sabahın havası\n• Toplum 13:30 - Həftəsonu yenidən postlar qurula bilər\n• Mahal 12:30 - Xaçmazın giriş-çıxışlarında postlar quruldu - Vəziyyət ciddidir\n• Dünyanın halı 11:50 - 30 346 erməni koronavirusa yoluxub\n• Toplum 11:30 - Bu tarixdən Bakı-Berlin reysləri açılır\n15 Noyabr 2019 11:38\nBu qadağa aradan qaldırılır - Sürücülərə ŞAD XƏBƏR\nDeputat: Plyonkaların və pərdələrin hətta qanunda olsa belə sökülməsinin tərəfdarı deyiləm\nAzərbaycan ərazisində avtonəqliyyat vasitələri sahiblərinə və sürücülərə ştorka və jalüz (görünüşü və şəffaflığı məhdudlaşdıran örtük) istifadə üçün verilmiş mövsümlük icazənin müddəti bu gün başa çatıb.\nMövcud məhdudiyyət götürüləcək. Bununla bağlı qanunvericiliyə dəyişiklik ediləcəyi gözlənilir.\nMilli Məclisin Hüquq siyasəti və dövlət quruculuğu komissiyasının üzvü, hüquq müdafiəçisi Çingiz Qənizadə bildirib ki, bu qadağanın ləğv olunması ilə bağlı hələ qərar yoxdur:\nÇ.Qənizadə xatırladıb ki, Milli Məclisdə bu məsələ ilə bağlı dəfələrlə məsələ qaldırılıb.\n“Beş-altı aydır məsələ qaldırılıb ki, müvafiq qurumlar bununla bağlı qurumlar addımlar atsın. Çox təəssüf ki, laqeydlik var. Yəqin ki, növbəti iclaslarda bu məsələ yenidən qaldırılacaq. Eyni zamanda hazırda heç bir problem yaratmayan plyonkaların və pərdələrin hətta qanunda olsa belə sökülməsinin tərəfdarı deyiləm. Gözləmək lazımdı, insanlara əziyyət vermək olmaz”.\nXatırladaq ki, “Yol hərəkəti haqqında” Qanunun 1 saylı əlavəsinin tələblərinə müvafiq olaraq, hər iki tərəfdə arxanı göstərən xarici güzgülər olduqda minik avtomobillərinin yalnız arxa şüşələrinə örtük (pərdə və plyonka) çəkməyə və ya sənaye üsulu ilə hazırlanan jalüz asmağa yol verilir. Avtonəqliyyat vasitələrinin işıqburaxma həddi müəyyən edilmiş şüşələrinə örtüklərin (pərdə və plyonkaların) çəkilməsi qadağandır. Həmçinin Azərbaycanın iqlim şəraitini nəzərə alaraq hər il 1 may-15 noyabr müddətində həmin şüşələrdə sənaye üsulu ilə hazırlanan jalyüzlərin istifadəsinə icazə verilir. (Report)\nKülək, dolu, leysan - Sabahın havası\nHəftəsonu yenidən postlar qurula bilər\nİşçi qrupun üzvü: "Koronavirus xəstələrinin mütləq mobil telefonu olmalıdır!"\nBu tarixdən Bakı-Berlin reysləri açılır\nSərt karantin qaydalarını pozan 1081 nəfər cərimləndi\nBakıya sərnişin daşıyan taksi sürücüləri həbs edilib\nMəsut Özilin “Arsenal”dan gedəcəyi vaxt bəllidir\nMoskvada maska rejimi ləğv olunur\nMehriban Əliyeva Cavid Paşayevlə bağlı tapşırıq verdi\n“Bandotdel” vəzifəli şəxslərə qarşı əməliyyata başladı\nMüdafiə Nazirliyində mühüm dəyişikliklər\n8 İyul 17:29\n8 İyul 15:46\n"iPhone 12"də bunlar olmayacaq\n8 İyul 15:19\n8 İyul 17:07\nBakı Şəhər Baş Polis İdarəsi məlumat yaydı\n8 İyul 15:31


aznocorruption 2011 – aznocorruption\nAzərbaycanda korrupsiyaya qarşı mübarizə ilə bağlı ilin yekunu – nəticələr, proqnozlar barədə “Azadlıq” radiosunun “Şəffaflıq” verilişində Korrupsiyaya qarşı Mübarizə Fondunun icraçı direktoru Vasif Mövsümovun müsahibəsində dinləyə bilərsiniz. DİNLƏ ...\n2011-ci ilin 13-16 dekabr tarixlərində Fransanın Strasburq şəhərində Avropa Şurasının Pulların yuyulmasına və terrorçuluğun maliyyələşdirilməsinə qarşı tədbirlərin qiymətləndirilməsi üzrə Ekspertlər Komitəsinin (MONEYVAL) 37-ci plenar iclası keçirilmişdir. İclasda Azərbaycan Respublikasının Qiymətli ...\nAşkarlıq və şəffaflıq korrupsiyanın qarşısını alan ən effektli vasitədirlər. Bu səbəbdən korrupsiya ilə mübarizədə Media müstəsna rola malikdir. Lakin jurnalist korpusunun imkanlarından düzgün və səmərəli istifadə olunması da vacibdir. Korrupsiya-rüşvət ...\nParisdə məhkəmə Fransanın keçmiş prezidenti Jak Şirak-ın 2 il müddətinə şərti azadlıqdan məhrum edilməsi barədə qərar çıxarıb. Şirak hələ paytaxt Parisin meri olarkən vəsaitləri israf etməkdə vəzifədən sui-istifadə etməkdə ittiham ...\nBaş Prokurorluq yeni korrupsiya cinayətləri ilə bağlı məlumat yayıb.Baş Prokurorluğun mətbuat xidmətindən verilən məlumatda bildirilir ki, prokurorluq orqanları tərəfindən mütəşəkkil cinayətkarlığın təhlükəli təzahürlərindən olan korrupsiyanın, vəzifəli şəxslərin səlahiyyətlərindən sui-istifadə hallarının ...\nKorrupsiyaya Qarşı Mübarizə Fondu “Regionlarda şəffaflığın artırılması və korrupsiyaya qarşı mübarizə üzrə Milli Strategiyanın maarifləndirilməsi” layihəsi çərçivəsində 9 Dekabr Beynəlxalq Korrupsiyaya qarşı Mübarizə Günündə növbəti dəyirmi masanı Ağdaş şəhərində keçirmişdir. ...\nBaş prokuror yanında Korrupsiyaya Qarşı Mübarizə İdarəsi Masallı rayon İcra Hakimiyyəti başçısının Masallı şəhəri üzrə ərazi nümayəndəsi və Təfəkkür Universitetinin dosenti ilə bağlı korrupsiya faktlarına dair rəsmi məlumat yayıb. Baş ...\nKorrupsiya – Xalqa qarşı cinayət yoxsa dövlətə xəyanət?\nNəzarətin olmadığı yerlərdə korrupsiya sövdələşmələri daha güclü olur. Necə deyərlər dərə xəlvət olduqda hər kəs öz bəyliyini göstərir. Son nəticədə isə əzilən sadə vətəndaşın dövlətə inamı azalır. Bu inamı sarsıdan ...\nMəktəblərdən fond pulu yığılması həmişı mətbuatın əsas mövzularından biri olub. PİA.AZ-a məktəblərdə qanunsuz pul toplanması haqqında məlumat daxil olub. Bu şikayəti oldumu kimi oxuğularımıza təqdim edirik: “Hörmətli PİA.AZ redaksiyası, Bakıdakı ...\nVətəndaş Ramin Məmmədov Daxili İşlər Nazirliyinin «102» xidmətinə müraciət edib. O, ikimərtəbəli ev tikmək istəyir, Xəzər rayon Polis İdarəsinin 2-ci Polis Bölməsinin sahə müvəkkili, polis mayoru Toğrul Hüseynov isə hər ...


1 otaq, yeni tikili ev alqi satqisi #25362 *\nTəcili dəyərindən ucuz.Xırdalan şəhəri AAAF parkda tilikməkdə olan kompleksdə 17 mərtəbəli binanin 10-cu mərtəbəsində ümumi sahəsi 36 m2 olan 1-otaqlı suvaqlı mənzil təcili satılır. Bina ilin sonuna kimi təhvil veriləcək .Sürətlə işlər gedir. Dəyərindən ucuz satılır. Mənzilə pvc plastik pəncərələr və seyf qapı ,mərkəzi istilik sistemi ,su ,işıq lift şirkət tərəfindən tam təmin olunub sakinlərə veriləcək.Bina tam yaşayış olan kimi qazla da təmin olunacaq.Artıq cox binalarda qaz verilib.Parkdan ev alan müştərilərə parkda olan bütün xirdmətlərdən istifafdə etmək üçün 50% endirim kartı da verilir.Yaşayış kompleksinin özündə litsey ,uşaq baxcası idman zalları və s.fəaliyyət göstərir. Ətraflı məlumat almaq üçün nömrələrlə əlaqə saxlaya bilərsiniz.


Səhərlər gümrah oyanmaq üçün 4 vərdiş » Qadin.Net ~ İlk milli qadın portalı\n1. Elektronik cihazla yuxudan ən az 2 saat əvvəl vidalaşmaq\nYatmamışdan əvvəl elektronik cihazla vaxt keçirmək, yuxu dövrünün pozulmasına təsir edir. Gec saatlarda qaranlığa ehtiyacı olan beyininiz ekran işığı ilə təmas etdikdə, yorğunluğunu çıxara bilmir. Dərin yuxuya keçə bilmir.\n2. Davamlı idmanla məşğul olmaq\nTəbii ki, saatlarla idmanla məşğul olmaqdan danışmırıq. Səhər və ya günortadan sonra edə biləcəyiniz kiçik idman hərəkətləri yuxuya daha rahat getməyinizə kömək edəcək. Yuxusuzluqla mübarizə aparmaq üçün ideal həll yoludur.\n3. Siqaret, alkoqol və qəhvə kimi vərdişləri dayandırmaq\nBir çox insan alkoqol qəbul etdikdən sonra tez yuxuya gedəcəyini düşünür. Aparılan araşdırmalar, alkoqolun yuxunun keyfiyyətini azaltdığını sübut etmişdir. Eyni formada, kafein və siqaret də yuxuya getməni çətinləşdirir.\n4. Gün ərzində ən az 10 dəqiqə meditasiya\nMeditasiya və nəfəs məşqləri yuxuya getmə ilə bağlı ola problemləri aradan qaldırmağa kömək edə bilər.\nYuxuya tez getməyin yolları


Zakir Həsənov nazirlərlə toplantıda: “Bu iclasın Bakıda keçirilməsi bizim üçün böyük şərəfdir"\nMia.az xəbər verir ki, bu sözləri Müdafiə naziri general-polkovnik Zakir Həsənov Bakıda keçirilən Müstəqil Dövlətlər Birliyinin Müdafiə Nazirləri Şurasının iclasındakı çıxışında bildirib.\nNazir deyib: "Bu iclasın Bakıda keçirilməsi bizim üçün böyük şərəfdir. Ümid edirəm ki, bugünkü iclas çox səmərəli, dolğun keçəcək və münasibətlərimizin gələcək inkişafına xidmət edəcək. Biz ümid edirik ki, bugünkü iclasımız ölkələrimiz arasında əməkdaşlığın inkişafına və dərinləşməsinə əlavə stimul verəcək, əməkdaşlığın yeni perspektivlərini müəyyən edəcək, habelə dövlətlərimizdə sülhün, sabitliyin və təhlükəsizliyin möhkəmlənməsinə töhfə verəcək. Fürsətdən istifadə edərək, bu iclasın təşkilində göstərdikləri səylərə və dəyərli yardıma görə MDB Müdafiə Nazirləri Şurasının Katibliyindən olan həmkarlarımıza minnətdarlığımı bildirirəm. Ümid edirəm ki, hamınız Azərbaycanda olmağınızdan məmnun qalacaq və Bakı ilə daha yaxşı tanış olmaq və bu gün ölkəmizdə baş verən müsbət dəyişiklikləri yaxından müşahidə etmək imkanını əldə edəcəksiniz. Hər kəsə ölkələriniz naminə qarşınızda duran məsuliyyətli və mühüm məsələlərin həllində uğurlar və səmərəli iş arzu edirəm”.


27/07/2018 - 17:55\nXəzər dənizinin çirklənməsində günahkar olanlar cərimə ediləcək, Ekologiya və Təbii Sərvətlər Nazirliyinin nümayəndəsi Faiq Mütəllimov cümə günü mətbuat konfransında bildirib.\nSöhbət əsasən sahil zonasında fəaliyyət göstərən istirahət zonalarının sahiblərindən gedir. Belə ki, Xaçmaz rayonunda "Bulaq", "Panorama" , "Raduqa", "Venesiya" istirahət mərkəzlərinin yaxınlığında çirkləndirmə aktları qeydə alııb.\nMonitorinq zamanı dənizə zibil atılması faktı da aşkar edilib. Belə hərəkətlərə görə sözügedən mərkəzlər ümumi olaraq 12500 manat cərimələniblər. F.Mütəllimov vətəndaşları belə faktlar barədə nazirliyə məlumat verməyə çağırıb.\nEyni zamanda nazirliyin saytında Sumqayıtın Xəzər sahili zonasında fəaliyyət göstərən istirahət mərkəzlərində formalaşan çirkab suları və məişət tullantılarının qanunvericiliyə uyğun qaydada idarə olunmadığının aşkar edildiyi bildirilib.\n"Araşdırma zamanı "Relaks", "Tural-1", "Gəmi Qaya", "Orxan", "Katamaran", "Şərur" "Kaspian Standart KO" MMC-yə məxsus "Kaspian Breeze" istirahət mərkəzlərində formalaşan məişət-çirkab sularının təmizlənmədən birbaşa Xəzər dənizinə axıdıldığı və "Dostluq" istirahət mərkəzində əmələ gələn məişət tullantılarının isə ərazidə qalaqlandığı məlum olub. Həmin faktlar üzrə protokol tərtib edilib və onlar 3100 manat həcmində cərimələniblər.\nBundan əlavə, atmosferin çirkləndirilməsinin aradan qaldırılması və müasir təmizləyici qurğuların qurulması barədə iaşə obyektləri, şadlıq evləri və restoran sahiblərinə verilən müddət bitib. Bu göstərişlərə əməl etməyən "Oskar", "Oazis", "Millenium", "Sonalar Sonası", "Xan qızı", "Dan ulduzu" v. şadlıq evlərinə sanksiya tətbiq ediləcək.


Arxiv: 05/05/2020 [16:42]\nTürkistanda daşqın: 32 minə yaxın sakin təxliyə edilib\nÖzbəkistandakı Sardobe su anbarının daşması nəticəsində Qazaxıstanın Türkistan bölgəsində 14 yaşayış məntəqəsindən 31606 insan təxliyə edilib. Biosfer.az xəbər verir ki, daşqınlar nəticəsində ərazidə 14 kəndi su…\nÖlkə ərazisində mayın 6-na gözlənilən hava proqnozu açıqlanıb. Ekologiya və Təbii Sərvətlər Nazirliyinin Milli Hidrometeorologiya Xidmətindən Biosfer.az-a verilən məlumata görə, Bakıda və Abşeron yarımadasında hava şəraitinin…\nBolqarıstanın 11 bölgəsində “sarı” təhlükə kodu elan olunub\nGüclü yağışlar səbəbindən Bolqarıstanın 11 bölgəsində “Sarı” təhlükə kodu elan olunub. Biosfer.az Bolqarıstanın Milli Meteorologiya və Hidrologiya İnstitutuna istinadla xəbər verir ki, meteoroloji təhlükə kodu Pleven,…\nTokio yaxınlığında zəlzələ olub\nYaponiya paytaxtının şimal-şərqində yerləşən Çiba prefekturasında 5,5 bal gücündə zəlzələ baş verib. Biosfer.az Yaponiya Meteorologiya Agentliyinə istinadla xəbər verir ki, zəlzələnin ocağı 50 kilometr dərinlikdə yerləşib.…\nThe Astronomical Journal”da yer alan tədqiqat işinə əsasən, astronomlar kütləsi Yupiterdən 3 dəfə böyük olan Kepler-88 d planetini aşkar ediblər. Biosfer.az AMEA-nın rəsmi səhifəsinə istinadən xəbər…


Əhmədzadənin qohumları bu bölgədə meydan sulayır... - İTTİHAM » www.OPERATIVXEBER.az\nƏhmədzadənin qohumları bu bölgədə meydan sulayır... - İTTİHAM\n8-10-2019, 10:01 | Baxılıb: 57\nBu günlərdə redaksiyamızın Qax rayonunda ezamiyyətdə olan əməkdaşına yerli sakinlərin biri tərəfindən Qax Rayon Mərkəzi Xəstəxanasında həkimin xəstədən rüşvət almasını əks etdirən video-görüntülər təqdim olunub. Qax RMX-na isə Əhməd Əhmədzadənin qardaşı oğlu Tərlan Əhmədzadə rəhbərlik edir. Qax Rayon İcra Hakimiyyətinin başçısı isə bildiyiniz kimi, Əhməd müəllimin xalası oğlu Musa Şəkiliyevdir. Yerli DSMF Şöbəsində də sədrin digər qardaşı oğlu Vüqar Əhmədzadə müdirdir. Qonşu Zaqatala rayonu da Əhmədzadələrin külli-ixtiyarındadır. Çünki, bu rayona Əhməd Əhmədzadənin qardaşı Mübariz Əhmədzadə başçılıq edir. Zaqatalanın da səhiyyəsində korrupsiya hüquqpozmalarına rəvac verildiyi barədə indiyədək çox deyilib, çox yazılıb. Bir müddət əvvəl Zaqatala mərkəzi xəstəxanasında da rüşvət faktını əks etdirən video-çəkilişi saytlardan biri internetdə görüntüləmişdi.\nİntertv.az xəbər verir ki, Dövlətin səmərəli idarə edilməsi, məhz kadr siyasəti ilə sıx bağlıdır. Dövlətimiz dünya standartlarına cavab verən kadr siyasəti həyata keçirməklə, müasir dövlətçiliyin daha da möhkəmləndirilməsi istiqamətində ciddi addımlar atır. Kadrlara ciddi şəkildə nəzarət edilməlidir. Görülən işlərin icrasına, dövlət büdcəsinin xərclənməsinə ciddi şəkildə diqqət edilməlidir. Bununla yanaşı, kadrlarla bağlı ictimai rəyə də diqqət etmək lazımdır. Çünki insanların imicinin müəyyən edilməsində ictimai rəy əhəmiyyətli amillərdən biridir. Ona görə də şəxsin haqqında cəmiyyətdə formalaşmış fikir və mülahizələrə də diqqət edilməsi əsas şərtlərdəndir. Sözsüz ki, kadr vətənpərvər olmalı, öz xalqını, vətənini sevməlidir. Bununla yanaşı, regionçuluq duyğularından da uzaq olmalı, ümummilli, dövlət maraqlarına sadaqətlə xidmət etməyi bacarmalıdır. Bütün bunların fonunda insanlar da əmin olmalıdırlar ki, onlara rəhbərlik edən adamlar bu millətə xidmət edirlər. Bütün bunlar ciddi və fədakar işdən, dövlətçiliyin qorunmasından keçir. //İntertv.az//


qulaqlıqla musiqi dinləmək sözaltı sözlük\nqulaqlıqla musiqi dinləmək\n1. bütün cəmiyyətlə əlaqəni kəsməyə imkan yaradan əla bir hadisədir qulalıqsız çölə çıxanda özümü evdə qoymuş kimi hiss edirəm\n(bax: misal çəkməyə çalışarkən söz tapmamaq )\n28.10.2014 19:13, Arya Stark\n2. bunu edən insanlara qıraqdan fikir verirəm adamlar ele bil ayrı atmosferdə yaşayırlar bizlə eyni oksigendən istifadə etmirlər. qulağına taxıb və artıq bu dünya ilə əlaqəsini kəsib. əslində metronun,avtobusların basabasından qurtulmağın ən rahat yoludur.\namma siz siz olun yolu keçərkən çıxardın bu zəhrimarı. bizim rayonun ən varlı həkiminin qızını belə olub maşın vurmuşdu və yazıq qız faciəli şəkildə elə yerindəcə keçinmişdi. uniyə girəndə rəhmətliyə görə dəfələrlə deyilmişdi mənəki nauşnikdən yolda istifadə etmə.\n28.10.2014 19:22, qasim\n3. Misiqini hiss eləməyin ən yaxşı üsulu.\n28.10.2014 19:36, uşaqlığın son gecəsi\n4. qulağa və beyinə olduqca ziyandı. mümkün mərtəbə qaçınılması məsləhətdi\n28.10.2014 22:04, rumpeltelskin\n5. qulaqlıqla musiqi dinləməkdir. buna nəsə əlavə məna, marjinal hisslər yükləməyin də bir mənası yoxdu. atmosfer zad, hara gedirik aq.\n28.10.2014 22:16, ian curtis


Rusiyalı ekspert: Qərb və Moskva Cənubi Qafqazda Azərbaycana sərfəli nüfuz dairəsi bölgüsü aparır – Təhlil\n26 Aprel 2016 - 11:59\nRusiyalı ekspert:Qərb və Moskva Cənubi Qafqazda Azərbaycana sərfəli nüfuz dairəsi bölgüsü aparır – Təhlil\nRusiya xarici işlər naziri Sergey Lavrov yenidən İrəvana səfər etdi və respublika prezidenti Serj Sərkisyanla söhbət apardı. O, Osmanlı imperiyasında erməni soyqırımı (mətndə belədir – tərc.) qurbanlarının xatirəsini yad etdi və əlbəttə, uyğun memorialı və Hüzn kitabında qeydlər etdiyi muzeyi ziyarətə görə Ermənistan cəmiyyətinin bir hissəsinin rəğbətini qazandı. Lakin cəmiyyətin digər hissəsi “Lavrovun boş əllə gəlmədiyi”, ancaq bu “əllərdə” ermənilərin istədiyinin deyil, Bakının istədiyinin olduğu – Dağlıq Qarabağın və ermənilərin tutduqları ərazilərin Azərbaycana qaytarılması – şübhəsiylə bu zaman İrəvanın mərkəzində mitinq keçirirdi. Etiraz aksiyasının iştirakçıları Ermənistan prezidentindən Qarabağ nizamlamasında güzəştlərdən imtina etməyi və sülhməramlıların bölgəyə daxil edilməyinə yol verməməyi tələb edirdilər.\nHəmçinin XİN və Müdafiə nazirliyi başçılarının, silahlı qüvvələrin baş qərargah rəisinin və mitinqçilərin fikrincə, Dağlıq Qarabağda böyük qurbanlara səbəb olmuş nəzarətsizliyə görə, Ermənistanın bir sıra digər yüksəkvəzifəli məmurlarının istefası qoyulurdu.\nBundan savayı, aksiya iştirakçıları Dağlıq Qarabağda gərginliyin güclənməsi ilə bağlı beynəlxalq qurumların fəaliyyətsizliyinə etiraz, nizamlama üzrə danışıqlarda Stepanakerti (mətndə bu cürdür – tərc.) tərəf etməyi, Türkiyəni ATƏT-dən çıxartmağı və Azərbaycana Rusiya silahının satılmasını dayandırmağı tələb etdilər.\nLakin sülhməramlıların daxil edilməsi məsələsi Ermənistanda niyə aktuallaşıb; nə üçün Ermənistan cəmiyyətinin önəmli qismi buna qarşı qəti şəkildə çıxış edir və Lavrov Sərkisyanla nədən danışıb? Ermənistan XİN başçısı Edvard Nalbandyanın məlumatına görə, Qarabağ nizamlaması prosesində ərazi güzəştləri məsələsi müzakirə edilməyib. Hətta nazir iddia edir ki, Lavrov nizamlama üzrə heç bir təkliflər zərfi gətirməyib, yalnız ATƏT-in Minsk qrupunun “hamıya məlum” təklifləri nəzərdən keçirilir. Bu halda sual meydana çıxır: Lavrovun, sadəcə, Ermənistanın rəmzi Ararat dağının (mətndə bu cürdür – tərc.) fotoşəklini çəkmək və İrəvanı gəzmək ağlına gəlib?\nNalbandyan daha tutarlı görünmək üçün dedi: “Təkliflər Azərbaycana sərfəli olsaydı, danışıq prosesi dalana dirənməz və Bakı problemi hərbi yolla həllə cəhd edib, bu zaman məğlubiyyətə düçar olmazdı”.\nLakin, birincisi, Bakının “məğlubiyyəti” məsələsi olduqca mübahisəlidir.\nkincisi, danışıqlarla bağlı dalan vəziyyətinə görə Azərbaycan məhz Ermənistanı ittiham edir.\nÜçüncüsü, Qarabağ münaqişəsi zonasında hərbi kəskinləşmə məhz sülhməramlıların daxil edilməsi məsələsinin aktuallaşmasına xidmət edə bilər, lakin bu haqda sonra…\nHələlik isə İrəvan meydançasından Türkiyəyə qarşı iddialar irəli sürmək üçün istifadə edən Lavrovun birbaşa nitqi haqda. O dedi: “Hesab edirəm ki, Türkiyə rəhbərliyinin ağzından səslənən açlıqlamalar sadə bir səbəbə – sülhə deyil, müharibəyə çağırış olduğuna görə tamamilə qəbuledilməzdir. Bu, münaqişəni hərbi yolla həll etməyə çağırış idi”.\nLakin bu bəyanat da Lavrovun “məxfi” missiyasının xeyrinə ermənilərin rəğbətini qazanmadı. Yerli müşahidəçilərin əksəriyyəti Rusiyanın Qarabağ nizamlamasındakı rolu haqda olduqca kəskin şəkildə danışır və deyir ki, Türkiyə Azərbaycana hər cür dəstək verdiyi halda, Rusiya “strateji tərəfdaşı” Ermənistana heç bir şəkildə yardım etmir.\nErmənistanda bütün bu durumda Azərbaycanın xeyrinə hərəkət edən Rusiya siyasətinin “ikili dib”ini, yəni yeddi rayondan beşini ona qaytarmağa və münaqişə zonasına sülhməramlılar daxil etməyi görməyə meyllidirlər. Həm də Rusiyanınkını, çünki “özgələrinə” nə Moskva durar, nə də İrəvan. Eyni zamanda Dağlıq Qarabağın siyasi statusu “nə vaxtasa” təxirə salınır.\nOla bilsin, bu cür variant Ermənistan hökumətini qane edir – Sərkisyan müsahibələrinin birində artıq bildirib ki, onun ölkəsi sülhməramlıların daxil edilməsinə qarşı deyil. Lakin bu, Qarabağ və Ermənistan-Azərbaycan münaqişəsi fonunda rusların Ermənistandakı “özbaşınalığına” qarşı artıq açıq şəkildə çıxış edən Ermənistan cəmiyyətinə xoş gələcəkmi? İrəvandakı mitinqlər göstərdi ki, xoş gəlmir və ermənilərin Rusiyaya münasibəti daha dözümsüz olacaq.\nDüşünmək lazımdır ki, Rusiya hər halda erməniləri onlara sırıdığını qəbul etməyə məcbur etsə, azərbaycanlılar qabağında xal topуlayacaq, lakin güman etmirəm ki, uzun müddətə: Bakı Moskvanın sadiq “qardaşı” olmayacaq. Çox güman ki, istəyinə nail olub Cənubi Qafqazda Rusiyanın nüfuzunu daim zəiflətməyə və hörmətdən salmağa cəhd edən Ankaraya strateji tərəfdaş qismində üstünlük verəcək. Lakin istisna olunmur ki, bu halda Moskvanın növbəti “ev tədarükü” tapılacaq.\n…Sülhməramlılara qayıdaq. Onların bu gün Qarabağda gərək olub-olmadığı haqda çoxları sual edir – xüsusən də Stepanakertin özündə. Burada iddia edirlər ki, Dağlıq Qarabağın müdafiə ordusu bölgənin təhlükəsizliyinə ən yaxşı zəmanətdir. Erməni siyasətçilərinin də əksəriyyəti oxşar fikrin tərəfindədir, lakin bunun arxasında lovğalıqdan və xariciləri, yəni Rusiyanın təhlükəsizlik qüvvələrini bölgəyə buraxmamaq istəyindən başqa heç nə durmur.\nGümridəki hərbi bazanlın varlığına baxmayaraq, Rusiyaya ermənilərin getdikcə daha çox meylləndiyi NATO-nun can atdığı Cənubi Qafqazda yenidən möhkəmlənmək lazımdır. NATO-nun Cənubi Qafqzada genişlənmiş iştirakı isə (məsələn, Gürcüstanla əməkdaşlığın gücləndirilməsi yolu ilə) alyansı Yaxın Şərqə yaxınlaşdırır – həm dənizdə, həm də quruda. Bu isə o deməkdir ki, Rusiyanın Cənubi Qafqazın daha bir meydançasında, yəni Qarabağda möhkəmlənməyi son dərəcə vacibdir – necə deyərlər, “qüvvələr balansı üçün”.\nBakıda Lavrovun Ermənistan səfərini diqqətlə izləyirdilər. Burada qeyd etməyinə dəyər ki, Bakı lap bu yaxınlarda Qarabağa sülhməramlıların yeridilməyinə heç cür razılaşmırdı. Çünki bu, Abxaziya və Güney Osetiya ilə müqayisədə uyğun ərazinin qəti şəkildə itirilməsi demək olardı. Lakin yəqin ki, hazırda Rusiya-Azərbaycan münasibətlərində və geopolitikada durum o qədər dəyişilib ki, Bakı (ola bilsin, vaxtından əvvəl) şeypur çalır.\nVə ümumiyyətlə, Moskvanın indiki diplomatik fəallığı Azərbaycanda qaşqabaqla qarşılanmır, əksinə, Bakı Ruysiya hökumətinin problemi “qarşılıqlı güzəştlər” əsasında həll etmək təşəbbüsünə böyük ruh yüksəkliyi ilə yanaşır. Lakin bununla bərabər, rəsmi Bakı problemin siyasi nizamlanmasına Qərbin laqeydliyindən son dərəcə məyusdur. Hələ bir məyus olmasın da! Amerikalılar, o cümlədən Minsk qrupunun həmsədrləri Bakının başını tumarlamır və Əliyevi, az qala, “rəngli çevriliş”lə hədələyirlər. Və Vaşinqton “laqeyd” olmayanda Bakı buna olduqca kəskin şəkildə reaksiya verir. Və birdən təngə gətirsə, bu nizamlamanı Rusiyanın ixtiyarına verərlər. Bəlkə, bunun arxasında hansısa “məkrli” plan durur?\nPlan isə tamamilə göz qabağındadır, lakin onun Bakıya qarşı yönəldiyi fakt deyil: ehtimal ki, Rusiya və Qərb adıbəlli “nüfuz zonaları”nı bölüşdürməyə razılaşıb, lakin bu kontekstdə hansısa konkretlikdən danışmaq hələ çox tezdir. Bunun Ermənistan-Azərbaycan çəkişməsinə çox uzaq münasibəti ola bilər: soyuq müharibəyə baxmayaraq, Moskva və Qərb öz maraqları naminə razılığa gəlməyi bacarır.\nÜmumiyyətlə, bütün məsələlər ona doğru gedir ki, Qarabağ problemi ən yaxın vaxtlarda ölü nöqtədən tərpənəcək, lakin bu, hələ məsələnin uğurundan xəbər vermir: tərpətmək asan, dayanıqlı sülhü təmin etmək çətindir. Problem isə sıradakı sxemlə mərhələli şəkildə həll edilə bilər: Ermənistan işğal edilmiş beş rayonu Azərbaycana qaytarır, tərəflər qoşunu geri çəkir və sülh müqaviləsi bağlayır, Rusiya (KTMT) münaqişə zonasına sülhməramlıları yeridir və qaçqınların təhlükəsiz qaydışını təmin edir, Qarabağda tanınmamış respublikanın mənsubluğu üzrə referendum keçirilir.\nBu son bənd bütün nizamlama prosesini “heç”ə endirə bilər, çünki qarabağlılar (mətndə bu cürdür – tərc.) Azərbaycanın tərkibinə qayıtmağın əleyhinə səs verəcəklər, yəni “müstəqil” qalmaq istəyəcəklər. Və onda Azərbaycan ya başqa ərazilərlə mübadilənin əvəzində Qarabağ iddiasından əl çəkməli, ya da Stepanakertlə döyüşməli olacaq. Lakin bu, çətin olacaq, çünki Qarabağda “mavi dəbilqəlilər” əyləşəcək. Onlara hücum Rusiyaya müharibə elan etməyi bildirəcək.\nAzərbaycan buna gedəcəkmi? Rusiya Ermənistanı çoxmərhələli həllə vadar edəcəkmi? Bu prosesdə fitnəkarlar meydana çıxacaqmı? Son suala cavab mütləqdir, çünki Cənubi Qafqazdakı hərbi xaosda xeyli qüvvənin marağı var. Onlar pis oyunda yaxşı mina düzəldib nəzərdə tutulan nizamlamanı alqışlayırlar. Ya da açıqca müharibəyə çağırırlar.


Nəciməddin Sadıqovun yerinə onu gətirirlər? - FOTOLAR - Günün Səsi Nəciməddin Sadıqovun yerinə onu gətirirlər? - Günün Səsi\nNəciməddin Sadıqovun yerinə onu gətirirlər? - FOTOLAR\n04 Yanvar 2021 20:57\nGununsesi.info xəbər verir ki, Ovqat.com-un Ordudakı mənbələrdən əldə etdiyi məlumatlar bu versiyaları təsdiqləyir. İddiaya görə, Azərbaycan Silahlı Qüvvələrin Baş Qərargahının yeri rəisi vəzifəsi Kərəm Mustafayevə həvalə oluna bilər.\nHərbi xidmətə 1983-ci ildə SSRİ Silahlı Qüvvələri tərkibində taqım komandiri kimi başlayan Kərəm Mustafayev SSRİ dağılana qədər müxtəlif hərbi hissələrdə baş bölük komandiri və tabor komandirivəzifələrinə qədər yüksəlib. Hərbçinin ulduzu SSRİ-nin dağılmasıyla parlayıb.\nPrevious 2021-ci ildən iqtisadi gözləntilər\nNext “Lalın dilini anası bilər, qazinin anası isə Vətəndir, dövlətdir, Tolik yox…”


"Doğruluqdan yapışın doğruluq yaxşılığa aparar. Doğruluq və yaxşılıq sahibləri cənnətdədir. Yalandan qaçın, yalan söyləyənlər və pislik edənlər cəhənnəmdədir." (Təbərani)\n"Doğruluğu riayət edin. Çünki doğruluq xeyrə aparar. İnsan doğru söyləyib doğruluğu araşdıra-araşdıra Allah qatında doğruçu yazılar. Yalandan qorunun. Çünki yalan sapqınlığa aparar. Şübhəsiz sapqınlıq da cəhənnəmə aparar." (Müslim)\nPeyğəmbərimiz "ticarətə davam edin. Çünki ruzinin onda doqquzu ticarətdəndir." Deyə buyurmuşdur.(Qaribul Hədis)\n"Ticarətlə məşğul olanlar qiyamət günündə günahkar olaraq diriləcəklər. Ancak Allahdan qorxanlar, yaxşılıq edənlər və doğru olanlar müstəsna." (Tirmizi)\n"Doğru olan tacir qiyamət günü Ərşi Əlanın kölgəsi altındadır." (Əsbahani)\n"Malın ayıbını, qiymətini gizlədib və yalan söyləsələr, bəlkə karları olar fəqət alış-verişin bərəkətini məhv edərlər. Yalan and malı satdırar fəqət qazancı məhv edər." (Buxari)\n"Malını satışa çıxaran ruziyə çatar, bahanalması üçün saxlayıb gözləyənlər Allahın lənətinə uğrayar." (Müslim)\n"Alış-verişdə and, malın xərclənməsinə, qazancın əldən getməsinə səbəbdir." (Müslim)\n"Bir malı satmaq istədiyin zaman satsan, yüksək qiymətə satmaq istədiyin qiyməti söylə." (Əbu Davud)\nMüsəlmanlar ticarətlə məşğul olarkən, gündəlik ibadətlərində və qulluqda səhlənkarlıq etməməlidirlər. Çünki dünya nemətlərini əldə etməyə çalışarkən axirətini təhlükəyə ata bilər. Peyğəmbərimiz bu mövzu barəsində belə buyurur: "Mənə mal topla və satıcı ol deyə vəhy olunmadı. Fəqət mənə Rəbbini an, səcdə edənlərdən ol və ölüm gəlincəyə qədər Rəbbinə ibadət eylə deyə vəhy olundu."(İbn Mərdiyə)\n"Bir malın qüsurunu söyləmədən satmaq heç kimə halal olmaz. Malın bu qüsurunu bilənə də onu söyləməmək halal olmaz." (Bəyhaki)\n"Qazancın haradan gəldiyinə əhəmiyyət verməyəni, Allahu Təala hansı qapıdan cəhənnəmə atacağına diqqət etməz." (Deyləmi)\n"İnsanın yediyi yeməyin ən halalı, əlinin əməyi və düzgün alış-verişdən əldə etdiyi qazancdır." (Əhməd)\n"Faiz (riba) yeyənlər, ancaq şeytan vurmuş olanın qalxışı kimi, vurulmuşdan başqa (bir tərzdə) qalxmazlar. Bu, onların: "Alım-satım da ancaq faiz kimidir" deməklərinə görədir. Allah, alış-verişi halal, faizi haram qılmışdır. Kimə Rəbbindən bir öyüd gəlib (faizə) son verirsə, artıq keçmişi özünə, işi də Allaha aiddir. Kim (faizə) geri dönərsə, artıq onlar atəşin xalqıdır, orada əbədi qalacaqlar." (Bəqərə Surəsi, 275)\nRəsulullah Əfəndimiz (s.a.v.) də faiz mövzusunda möminləri belə xəbərdar edir: "Merac etdiyim zaman gecə yeddinci göydə üstümdə ildırım və şimşək səsi eşitdim. Orada göbəyləri önlərinə sallanmış və bir otaq qədər böyümüş insanlar gördüm. İçlərində olan ilan və əqrəblər bayırdan görünürdü. Cəbrayıldan (a.s.) bunların kim olduğunu soruşduqda bunlar faiz yeyənlərdir dedi."(Bəyhaqi)\nTarix: 27.04.2013 / 17:26 Müəllif: *_*M_O_N_I_K_A*_* Baxılıb: 156\tBölmə: Peyğəmbərlərin Həyatı\nAllaha Shukur Mənsiz Qalacaqdır Bu Dünya Bir Gün Pul görmək Dəccal Atamda namazın vaxtı ilə əlaqəli Bəhreyn Peyin görmək Awk Hikayesi Azerbaycanli INEK HAQQINDA MARAQLI FAKTLAR Keysariyya muellim gormek Cevririremki Yaxsi Yansin CavanşirDizaq mahalı kitab xərçənginin Qulagindaki аевит ne ucundur Agit Bezen özü ile tek qalmaq isteyir insan MENIM BU SEHERDE KIMIM VAR AXI Adam ol film 2005 Adli Teserrufatci Mamed Tər qoxusuna qarşı təsirli həll yolları Zinanın qemli seirler psix Qarabağ düyünü kitab Qaraca molla naibə Nette Camaat Yeyin Nəcəfi-İsfahani Biz Görüşəcəyik Taun xesteliyi GÜL DİBÇƏYİ YASTIQ Yuxuda Qar Faza O Birindeymiw Göyərti Qardawinnan Hecbir Xeyir Gormuruk Awk Askerleri Bu Axsam Sevdiyim qiza onu sevdiyimi nece bildirim Burclerinizin Zeif Noqteleri


İpoteka və Kredit Zəmanət Fondunun zəmanəti ilə sahibkarlar 145 milyon manatadək kredit əldə ediblər - AZƏRTAC – Azərbaycan Dövlət İnformasiya Agentliyi\nİpoteka və Kredit Zəmanət Fondu (İKZF) əhalinin mənzil-məişət şəraitinin yaxşılaşdırılması ilə yanaşı, sahibkarlıq subyektlərinin maliyyə resurslarına çıxış imkanlarının artırılması istiqamətində də fəaliyyətini davam etdirir.\nİKZF-dən AZƏRTAC-a bildirilib ki, 2020-ci il ərzində fond tərəfindən sahibkarlıq kreditlərinə zəmanət və faiz subsidiyalarının verilməsi mexanizmi istiqamətində mühüm tədbirlər həyata keçirilib. Mexanizm çərçivəsində cari il ərzində sahibkarlara fondun zəmanəti ilə 75 milyon manatdan çox kredit ayrılması ilə bağlı qərar qəbul edilib. Ümumilikdə, bu günədək zəmanət və faiz subsidiyasının tətbiqi ilə sahibkarlar 145 milyon manatadək kredit əldə edib. Həmin kreditlər üzrə faiz subsidiyalarının hesablanmış məbləği 19 milyon manatadək nəzərdə tutulub. Zəmanət verilmiş kreditlərin orta müddəti 29 ay, verilmiş subsidiyalar hesabına borcalanlar tərəfindən ödəniləcək kreditlər üzrə faiz dərəcəsi isə 6 faiz təşkil edib. Bu kreditlər vasitəsilə biznes layihələrinin maliyyələşməsi hesabına 2400-dən çox yeni iş yerinin açılması təmin ediləcək. Həmin müəssisələrdə çalışan işçilərin faktiki sayı 17 mindən çoxdur. Zəmanət verilmiş kreditlər əsasən qida sənayesi məhsullarının istehsalı, kənd təsərrüfatı, ticarət xidmətləri, maşın və avadanlıq istehsalı, eləcə də digər sənaye məhsullarının istehsalı və emalı sahələrinə təqdim olunub.\nAZERTAG.AZ :İpoteka və Kredit Zəmanət Fondunun zəmanəti ilə sahibkarlar 145 milyon manatadək kredit əldə ediblər


Orxan Baxışlı: “Tək günahımız vətəni təmənnasız sevməyimizdir” | Azadliq\nHome Ust manset Orxan Baxışlı: “Tək günahımız vətəni təmənnasız sevməyimizdir”\nÇıxışıma “Qurani-Kərim”in “Əl-Bəqərə” surəsinin 286-cı ayəsi ilə başlamaq istəyirəm: “Allah hər kəsi yalnız onun qüvvəsi çatdığı qədər mükəlləf edər. Hər kəsin qazandığı xeyir də yalnız özünə, şər də öz əleyhinədir”.\nHəzrəti peyğəmbər hədislərin birində buyurmuşdur: “Haqqı sənə gətirən hər kəsdən istər kiçik olsun, istərsə də böyük, sənin düşmənin olsa belə, qəbul et!”\nBu dünyada Allah hər kəsə bir ömür verib. Mübarizə kimi qəhrəmanımız Vətən yolundan canını qurban verib şəhid oldu. Digəri qələmə sarılıb xalqa zülm edənləri ifşa edib ölümə meydan oxudu. Bir başqası savaşdı, vuruşdu, canından çox sevdiyi vətəndən ayrı düşsə də yenə mübarizəsinə davam etməkdədir. Elələri də oldu ki, bir tikə çörək üçün əqidəsindən dönüb yaltaqlıq yolunu seçdi. Silahdaşlarım, mənim qismətimə isə, xalqın dərdinə yanıb onu azad, müstəqil, kiminsə əlinə baxmayan, haqqına sahib çıxan bir cəmiyyət üçün çalışmaq, mübarizə aparmaq düşüb. Biz bu yola başlayanda döyülüb təhqir olunacağımızı, zindanlara atılacağımızı, təcrid olunacağımızı gözə aldıq.\nQohumlarımızı üzə durduracaqlarını da gözlədik, şər-böhtan atacaqlarını da. Bu yola çıxanda fikrimizdə, düşüncəmizdən var-dövlət toplamaq, vəzifə sahibi olmaq keçmədi. Fikirləşdik ki, millətimizə bir ovuc insanın əsirliyindən qurtarıb azad edəcəyik. Bilirik ki, bu yol uzundu, məşəqqətlidir, qurban tələb edir.\nQoy mən və silahdaşlarım əziyyət çəkək. Təki sonda xalqımız öz haqqına, hüququna sahib çıxsın. Bilirik ki, qarşımızdakı qüvvə güclüdür, hisrlidir. Bizim də xalqa olan sevgimiz tükənməzdir, sonsuzdur.\nMöhtərəm hakim! Bir şəxs haqqında hökm çıxarıb həbsə atmaq o şəxsin islah olunması üçündür. Bizlərin tək cinayəti vətəni təmmənasız sevdiyimizdir. Biz gənclər ədalətli cəmiyyət, sosial bərabərlik, azad insan amacı ilə mübarizəyə qoşulmuşuq. Ondan islah olunmaq üçünmü həbsə atılmışıq? Elə bilirlər bu cür ucuz yolla bizi vətənə, xalqa olan sevgimizdən döndərə biləcəklər. Bunu əsla edə bilməyəcəklər! Bu məhrumiyyətləri yaşamağımız vətənə olan sevgimizi daha da artırır. Vətənin hər əsgəri kimi meydanda tək qalsam belə o günün gəlişi uğrunda son nəfəsimə qədər mübarizə aparacam. Artıq o günün gəlişini hiss edir, xoş günlərin ayaq səslərini eşidirəm!


Torpaq — 12 sot — Türkan q., Bakı, Azərbaycan (1461218) - Bina.az\n1932 elan göstər\n42206 elan yerləşdirilib\nSatılır torpaq 12 sot, Türkan q.\nSiz Satılır torpaq 12 sot, Türkan q. elanı üçün ödəniş edirsiniz\nElanın nömrəsi: 1461218\nBaxışların sayı: 1103\nYeniləndi: 28 Aprel 2020\nÜnvan: Bakı şəhəri, Türkan qəsəbəsində\nKupçası var. 5 daş hasara alınıb\nboş torpaq sahəsidir. Köhnə mecidin yanında yerləşir\nistənilən vaxt baxıla bilər\nyanında kommunikasiya xəttləri mövcuddur,\nqiymət razılaşdırıla bilər\nOğuz, bugün 00:00\nİsmayıllı, dünən 21:02\nBakı, dünən 19:01


Polşalı nazir Bakıya gələcək\nPolşa Respublikasının kənd təsərrüfatı və kəndin inkişafı naziri Marek Savitski noyabrın 3-4-də Azərbaycanda səfərdə olacaq.\n“Ucnoqta.az” xəbər verir ki, Polşanın Azərbaycandakı səfirliyindən AzərTAc -a bildiriblər ki, Polşa nazirini baytarlıq və fitosanitariya inspeksiyalarının rəhbərləri, habelə Polşanın aqrar-sənaye sahəsi istehsalçıları qruplarının nümayəndələri müşayiət edəcəklər.\nMarek Savitski kənd təsərrüfatı naziri Heydər Əsədov, Azərbaycanın aqrar-sənaye kompleksinin nümayəndələri ilə görüşəcək. Polşa və Azərbaycan baytarlıq inspeksiyalarının rəhbərləri əməkdaşlıq imkanlarını müzakirə edəcəklər.\nPolşa nümayəndə heyəti Fəxri xiyabanı ziyarət edərək, ümummilli lider Heydər Əliyevin məzarı önünə əklil qoyacaq.\nSon vaxtlar Polşa Avropa İttifaqının maliyyə imkanları hesabına Azərbaycanda həyata keçirilən iki tvinninq layihəsində iştirak edib. Birinci layihə heyvanların Aİ-nin digər ölkələrinə aparılması üçün onların eyniləşdirilməsi, ikinci layihə isə Azərbaycanın kənd təsərrüfatı və digər torpaqlarının eroziyasına qarşı mübarizə ilə bağlıdır.\nKənd təsərrüfatı və yeyinti sənayesi Polşa iqtisadiyyatının ən əhəmiyyətli sahələrindən biridir. Təkcə 2013-cü ildə Polşa 20 milyard avro dəyərində kənd təsərrüfatı məhsulu ixrac edib.\n28 Oktyabr 2014 [16:47]


Sahə həmkarlar ittifaqlarında 01/02/2020\nTarix : 2020-01-31 16:11:16\nDövlət İdarələri və İctimai Xidmət\nRespublika Komitəsi Rəyasət Heyətinin növbəti iclası keçirilib. İclasda bir çox məsələlər, eləcə də AHİK tərəfindən 2020-ci il üçün ayrılacaq yollayışların bölüşdürülməsi və paylanması sahəsində görüləcək işlər müzakirə olunaraq müvafiq qərarlar qəbul edilib.\nXəzər Dəniz Neft Donanmasında Həmkarlar İttifaqı Komitəsi tərəfindən ictimai nəzarətin həyata keçirilməsi məqsədilə yoxlamalar aparılıb, müvafiq tövsiyə və tapşırıqlar verilib.\nÇoxsaylı müraciətlər əsasında Respublika Komitəsi Rəyasət Heyətinin qərarı ilə bir neçə dəmiryolçunun dəmir yolunda uzunmüddətli xidmətlərə görə mükafat almaq hüququ verən iş stajı bərpa edilib.\nFHN İşçiləri Hİ\nFHN İşçilərinin Həmkarlar İttifaqının sədri Mehman İsmayılov Türkiyənin “Memur-Sen” Həmkarlar İttifaqı Təşkilatının dəvəti ilə Ankara şəhərində səfərdə olub. Səfər FHN İşçilərinin Həmkarlar İttifaqı ilə qardaş ölkənin uyğun təşkilatı arasında təcrübə mübadiləsinin aparılması və qarşılıqlı əməkdaşlığın formalaşdırılması məqsədilə reallaşdırılıb. Fövqəladə Hallar Nazirliyi İşçilərinin Həmkarlar İttifaqı ilə “Memur-Sen” Həmkarlar İttifaqı Təşkilatı arasında ikitərəfli əməkdaşlığa dair protokol imzalanıb.\n“İlin peşəkar gənci” və “Sağlam və təhlükəsiz əmək şəraitinin yaradılması üzrə ilin ən yaxşı təşkilatı, xidməti” nominasiyaları üzrə namizədlər müzakirə edilərək təsdiq olunub.\nKənd Təsərrüfatı və Qida Sənayesi İşçiləri Hİ Federasiyası (Kənd-Qida-İş)\nFederasiyada üzv təşkilatların rəhbərləri üçün illik büdcə hesabatlarının və statistik hesabatların düzgün tərtibi və onların vaxtında təqdim edilməsi məqsədilə qısamüddətli kurslar təşkil edilib.\nSahə üzrə həmkarlar ittifaqı fəallarına səmərəli xidmətləri və yubileyləri münasibətilə Federasiyanın Fəxri fərmanları təqdim olunub.\nSahibkarlıq, Özəl Elm və Yüngül Sənaye İşçilərinin HİRK\nRespublika Komitəsinin əməkdaşları Qəbələ rayonunda bir qrup sahibkarın iştirakı ilə görüş keçiriblər. Görüşdə sahibkarlıq subyektlərində həmkarlar ittifaqlarının yaradılması məsələləri müzakirə edilib.\nBakıdakı 1 nömrəli poliklinikada və 7 saylı Qadın Məsləhətxanasında əməyin mühafizəsi üzrə əmək qanunvericiliyinin tələblərinin yerinə yetirilməsinin vəziyyəti yoxlanılıb və praktiki köməklik göstərilib.Bakı şəhər səhiyyə idarə, müəssisə və təşkilatlarında çalışan bir qrup əməkdaşın 3 günlük “Şəfa-Qusar” İstirahət Mərkəzində istirahəti təşkil edilib.


“Qafqaz Qartalı - 2019” təlimində xüsusi təyinatlılar “düşmən” müdafiəsinin dərinliyinə sızıblar 30 Sentyabr 2019 19:19\n“Qafqaz Qartalı - 2019” təliminin planına əsasən Azərbaycan, Türkiyə və Gürcüstanın xüsusi təyinatlı bölmələri gecə vaxtı gizli və müxtəlif yollarla şərti düşmənin müdafiəsinin dərinliyinə sızıblar.\nƏlahiddə Ümumqoşun Orduda komanda-qərargah təlimi başlayıb - VİDEO 30 Sentyabr 2019 19:16\n“Naxçıvan Hərbi Qarnizonu Qoşunlarının 2019-cu tədris ilinə uzlaşdırma planı”na əsasən komanda-qərargah təlimi başlayıb.\nƏlahiddə Ümumqoşun Orduda MTT üzrə komandir müavinləri ilə məşğələ keçirilib - VİDEO 30 Sentyabr 2019 19:14\nƏlahiddə Ümumqoşun Orduda maddi-texniki təminat üzrə komandir müavinlərinin, zirehli tank xidməti və texniki nəzarət məntəqə rəislərinin cəlb edilməsi ilə məşğələ keçirilib.\n1992-ci ildə yaranmış taborun keçmiş döyüşçülərinin görüşü təşkil edilib 30 Sentyabr 2019 19:11\nNaxçıvan Qarnizonu üzrə hərbi qulluqçular arasında futbol birinciliyi keçirilib - VİDEO 30 Sentyabr 2019 19:07\nNaxçıvan Qarnizonu üzrə hərbi qulluqçular arasında futbol birinciliyi keçirilib. “Vətənə, xalqa və dövlətə xidmət ömrümüzün mənasıdır” devizi altında təşkil olunan birincilikdə 15 komanda mübarizə aparıb.\nƏlahiddə Ümumqoşun Orduda avtomobil texnikalarının qış mövsümünə hazırlığı yoxlanılıb - VİDEO 30 Sentyabr 2019 19:04\nNaxçıvan Qarnizonu qoşunlarında istismarda olan avtomobil texnikalarının qış mövsümünə hazırlığı yoxlanılıb.\n“Saber Junction - 19” təlimi başa çatıb 30 Sentyabr 2019 12:18\nOmbudsman aparatı nümayəndələri hərbi hissədə olublar 30 Sentyabr 2019 12:14\nAzərbaycan Respublikası Müdafiə nazirinin və Azərbaycan Respublikası İnsan hüquqları üzrə müvəkkilinin (OMBUDSMAN) təsdiq etdikləri birgə plana əsasən “Ombudsman təsisatı və bu təsisatın hərbi qulluqçuların hüquqlarının müdafiəsi yönümündə apardığı işlər” mövzusunda, həmçinin insan hüquqlarının qorunması vəziyyətinin öyrənilməsi ilə əlaqədar hərbi hissədə şəxsi heyətlə görüş keçirilib.\nAzərbaycan Ordusunda ideoloji iş və mənəvi-psixoloji təminatla bağlı müsabiqə keçirilib 30 Sentyabr 2019 12:06\nMüdafiə nazirinin təsdiq etdiyi 2019-cu il üçün döyüş hazırlığı planına əsasən Azərbaycan Ordusunda ideoloji iş və mənəvi-psixoloji təminat tədbirləri çərçivəsində müsabiqə keçirilib.\nAzərbaycan Ordusunda futbol birinciliyi keçirilib 30 Sentyabr 2019 12:02\nMüdafiə nazirinin Azərbaycan Orudusunda idman yarışlarının keçirilməsi haqqında əmrinə əsasən hərbi qulluqçular arasında futbol birinciliyi keçirilib.


Şou » Səhifə 404 » XalqInfo.az Xəbər Portalı\nBaş nazirdən Maliyyə Nazirliyi ilə bağlı - QƏRAR\nVilayət Eyvazov DYP-yə yeni rəisi təyin etdi\nMilli Məclis bu gün büdcə zərfinin müzakirəsini yekunlaşdıracaq\n14.11.19 11:11 | Baş nazirdən Maliyyə Nazirliyi ilə bağlı\n14.11.19 11:09 | Vilayət Eyvazov DYP-yə yeni rəisi təyin etdi\n14.11.19 10:50 | “Ölkə üzrə orta aylıq əməkhaqqı723,4 manata çatıb”\n14.11.19 10:46 | Birdəfəlik şprislərlə bağlı yeni standart təsdiqlənib\n14.11.19 10:12 | Milli Məclis bu gün büdcə zərfinin müzakirəsini yekunlaşdıracaq\nƏcnəbilərə ərə gedən məşhur azərbaycanlılar -\n13-09-2014, 13:06 470 0\nTürkiyə vətəndaşları ilə ailə quran azərbaycanlılarınn sayı hər il artır. Xüsusən də xanımlarımız türk bəylərə üstünlük verərək onlara ailə həyatı qururlar. Statistikaya nəzər yetirsək görərik ki, bu ilin ilk beş ayında qeydə alınan göstəricilər ötən ilin müvafiq dövrü ilə müqayisədə 20% çoxdur.\nOnlara da xəyanət ediblər-\n11-09-2014, 23:32 542 0\nDünya şou-biznesində ərləri və sevgililəri tərəfindən aldadılan 12 məşhur daim müzakirə predmeti olub. “Qafqazinfo” xarici mediaya istinadən ərləri və sevgililəri tərəfindən aldadılan 12 ən gözəl qadını təqdim edir. Dünyanın məşhur pop ulduzu Jennifer Lopezi keçmiş nişanlısı Ben Affleck\nRuhi qəzaya düşdü-\n11-09-2014, 13:26 366 0\nBiznes-ledi Ruhi Əliyevanın ağır yol qəzasına düşməsi haqda xəbərlər yayılıb. “Qafqazinfo”ya açıqlamasında biznes-ledinin mətbuat katibi Türkan Məmmədli Əliyevanın ağır deyil, yüngül qəzaya düşdüyünü təsdiqləyib: “Səhər saatlarında Ruhi qəzaya düşüb. Lakin bu yayılan məlumatlardakı kimi ağır\nDünya gözəli Bakıya gəlir-\n10-09-2014, 10:06 454 0\nAzərbaycan daha bir neçə dünya ulduzunu paytaxtda qarşılamağa hazırlaşır. Xalqinfo.az-in məlumatına görə, noyabr ayının 1-də Bakıda "Adrenalin festival" keçiriləcək. Qonaqpərvərliyi ilə tanınan Bakı qaradərili cazibədar ifaçı Nikol Şerzinger, “Black eyed peas”, Redfoo və Willam kimi məşhur\nÜç məşhur qadının yataqdakı istəyi\n10-09-2014, 00:20 403 0\nDünyanın məşhur qadınları onları ehtiraslandıran vasitənin nə olduğunu açıqlayıblar. Axşam.az xarici mətbuata istinadən üç məşhur ulduzun cinsi istəyini təqdim edir: Striptiz-şou - Karmen Elektra Məşhur müğənni sevgilisinin onun qarşısında striptiz göstərəndə çox ehtiraslandığını deyir. Hətta\nToya hazırlaşan Dilarə nişanlısından danışdı\n8-09-2014, 11:56 355 0\n“Eurovision 2014” mahnı müsabiqəsində Azərbaycanı təmsil edən ifaçı Dilarə Kazımova nişanlanması barədə maraqlı açıqlamalar verib. Xalqinfo.az-in məlumatına görə, yerli telekanallardan birinə müsahibə verən müğənni nişanlısı barədə danışıb. O, ailə qurmaq üçün seçdiyi şəxs ilə müsabiqədən öncə\nGözəlliyi ilə dünyaya səs salan moldovalı Deli -\n8-09-2014, 09:25 1599 0\nKseniya Deli Moldovalı gözəl model Kseniya Deli 1989-cu ildə anadan olub. Ailem.az ‘kiçik balıq‘‘ ləqəbi ilə tanınan gözəl modelin cazibədar fotolarını təqdim edir.\nMəşhur müğənni: “Bir kişiyə aid ola bilmərəm” -\n6-09-2014, 21:28 1530 0\nTürkiyəli populyar müğənni Tuğba Ekinci maraqlı açıqlamaları ilə diqqəti cəlb edib. Ailem.az Türkiyə mediasına istinadən xəbər verir ki, öz ölkəsində televiziya proqramlarından birində qonaq olan Ekinci şəxsi həyatı ilə bağlı danışıb. Evlənməyi düşünmədiyini və bu haqda heç vaxt\nElnarə daha bir kanaldan qovuldu\n5-09-2014, 19:37 485 0\nAzərbaycanlı müğənni Elnarə Xəlilova daha bir layihədən qovulub. Ifaçı yerli telekanallardan birində yayımlanan "Azərbaycanın səsi" adlı mahnı müsabiqəsində münsif kürsüsündən kənarlaşdırılıb. Buna səbəb olaraq isə Elnarənin həddindən çox pul tələb etməsi olub. Bir neçə həftədir ki, münsif\nRöya: “Nə çırpardım sizi”-\n3-09-2014, 11:31 1469 0\nSosial şəbəkələrin aktiv istifadəçilərindən biri olan müğənni Röya Ayxanın yeni fotoları yayılıb. ans press-in məlumatına görə, istirahət etmək üçün Bodruma yollanan ifaçı kamera qarşısına keçib. Röya prodüseri Kənan və digərləri ilə birlikdə istirahət zamanı çimərlik geyimində çəkilən fotolarını\nGeri 1 ... 400 401 402 403 404 405 406 407 408 ... 413 İrəli


Yazıram sadə və adi, alınır əndirabadi.. - 4 Апреля 2010 - 12-ci oyunçu azarkeş qrupuun Rəsmi Veb Saytı\nAna Səhifə» 2010 » Aprel » 4 » Yazıram sadə və adi, alınır əndirabadi..\nYazıram sadə və adi, alınır əndirabadi..\nBu andıra qalmış əndirabadi də əl çəkmir ki, bir az başımız ayılsın. Hərçənd ki, heç indi də ayılmayıb, amma bir vaxt tapıb qeydlərimi və yeni xəbərləri yazıram, oxuyun, peşiman olmazsınız.\n“Qarabağ” fan klubunun “Neftçi” bayrağı və ya külək hansı tərəfə əsir...\n“Xəzər Lənkəran” – “Qarabağ” matçında komandaların necə futbol nümayiş etdirməsindən, hakimlərin oyunu yüksək səviyyədə idarə etməsindən və yerli azarkeşlərin mədəniyyətindən yazılıb, yerdə qalıb “Qarabağ” fanatları, onları da biz işıqlandıraq öz işığımızla. Həmin oyun günü Lənkəranda hava heç də bir qaydada qalmırdı. Göy üzünü buludlar almışdı, külək də buludları oyandan bu yana qovurdu, bu yandan da o yana. Bir də baxdıq ki, o külək qara buludları “Fırtınalar meydanı”nın üzərindən asıb. Bax ondan sonra yağış yağdı. Nəsə “Qarabağ”la oyunlarda külək və yağış əskik olmure...\nNə isə arabir ildırım da çaxırdı və külək səmtini tez-tez dəyişirdi həmin gün. Birdən hamının gözünə “Neftçi” klubunun bayraqları göründü. Biz Lənkəranlı futbol azarkeşlərinin bu bayrağa antipatiyamız var, amma bu anti hisslərə qapanıb “qarabasma”ya düşməmişdik, bu dəqiqdir. “Qarabağ” fanatları öz bayraqlarını ya unutduqlarından ya da bilərəkdən “Neftçi” bayraqlarını başları üzərinə qaldırmışdılar. Hər iki klubun Aztv dən və futbol qurumlarından “podderjka” alaraq irəli getdiyi məlumdur. Elə bu klubların fanatlarının da bir qabdan su içmələri bəllidir. Amma həmin gün deyəsən məsələ küləkdə idi. Külək bir tərəfə əsəndə “Neftçi” bayrağı göründüyü halda, küləyin istqaməti dəyişən kimi bir neçə ədəd balaca ölçülü “Qarabağ” bayrağı da görünürdü. Nə isə külək hayana əsirdisə o yan da görünürdü.Bu “Qarabağ” fanatlarının küləklə nizamlanmasını bilmirdik. İndi də deyirlər ki, Bərdədən o yana gəlməyin. Yəni Quzanlıya may ayının 9-da baş tutacaq oyuna baxmağa getməyi məsləhət görmürlər. Belə cavab verərdim, -Niyə tələsirsiniz, bəlkə külək sizin fikirklərinizi dəyişdi, ey küləkcanlılar. Lap bəlkə bir mahnı oxuyaraq gəldik. Məsələn belə-Lənkəran da bizimdir-bizimdir, Bu Bərdə də bizimdir-Bizimdir, Ağdam da yarı-ba-yarı bizimdir-bizimdir, ay bizimdir-bizimdir...\n“Flaqman” adlı bir qrup var əhsən...\n“Neftçi” tərəfdarlarını özündə birləşdirən “Flaqman” adlanan fanat qrupu var əhsən. O qrupun da qəzetdə yazıldığı kimi rəhbərlərindən olan Mirmövsüm Musayev adlı biri var əhsən. O Musayev də çıxıb qəzet vasitəsi ilə meşədə çaqqal axtarıb özü də Lənkəranda vay-vay. Daha bilmir ki, o böyüklükdə paytaxtda o qədər çaqqal xislətli insanları buraxıb Lənkəranda çaqqal axtarmaq çaqqali işdir.\nSonra da Ağasəlim Mircavadova ilişib deyir ki, kəllə vurmaq əvəzinə təqaüdə çıxsın. Mən deyərdim ki, bəlkə Mircavadov bir neçə nəfərə də kəllə vurmalıdır və ondan sonra təqaüdə çıxa bilər. Kəlləyə layiq olanlar nə çox, Azərbaycan futbolunda, öz aramızdır...\nAzərbaycanlıların bir düşməni var o da ermənilərdir- deyən Mirmövsüm Musayev bilməlidir ki, futbolla siyasəti qarışdırmaq olmaz. Amma Musayevin konkret fikrinə konkret cavab vermək lazımdır. Düşmən elə düşməndir.\nDüşmən və ya düşmənçilik milli mənsubiyyətə görə deyil əməllərə görə olur ki, hal-hazırda torpaqlarımızın bir hissəsini zəbt edənlərə də, torpaqları satanlara da millətindən asılı olmayaraq bərabər hüquqlu düşmən demək olar.\n“Neftçi” fanatlarının bizə düşmən yox, futbolda rəqib olması anlayışı düzgün olardı. Əgər biz Lənkəranlılar, “Neftçi” fanatlarını düşmən kimi qəbul etsəydik, o zaman Lənkərana gələrkən, təşəkkür etdikləri polis və daxili qoşunların əsgərləri də onların köməklərinə çata bilməzdi. Biz düşmənlərimizi elimizə, obamıza buraxmırıq. Bu bizlərdə zatən belədir. Biz “Neftçi” fanatlarına rəqib komandanın fanatları kimi baxırıq. Yox əgər “Neftçi” fanatları və ya “Flaqman” deyilən qrupun üzvləri bizim gözümüzdə özlərini düşmən kimi görürlərsə, onda problem bizim gözümüzdə deyil onların dostu və ya rəqibi düşməndən ayıra bilməyən gözlərindədir. ”Neftçi” fanatları, gözünüzü açın bizə yaxşı yaxşı baxın, bir də baxın.\nAztv və İdman Azərbaycan kanalları Əfqan Həmzəyevi rüsvayçılıqdan qurtarıb.\nƏfqan Həmzəyevin qələmini hərrac yolu ilə satıb 350-azarkeş üçün bilet aldıq və onlar Əfqan bəyin hesabına “Qarabağ”la oyuna rahatca baxdılar. Onun Lənkəranda populyarlığını nəzərə alıb, təklif edirəm ki, hakim fitini, sarı və qırmızı vərəqələrini, istifadə etmədiyi qulaqcığı bizə təqdim etsin. Biz həmin əşyaları hərraca çıxararaq satıb, əldə olunan pulun tən yarısını ona verərik. Yerdə qalan ikinci yarı ilə isə yenə bilet alıb “Xəzər Lənkəran”ın növbəti ev oyununda azarkeşlərə paylayarıq. Beləcə azarkeşlərin yanında günahlarının yuyulması işində ona yardımçı olardıq. Bu gün əldə etdiyimiz məlumata görə qalmaqallı “Xəzər Lənkəran” – “Neftçi” oyununda meydana daxil olaraq Əfqan Həmzəyevin üzərinə şığıyan gənc azarkeşin məqsədi heç də baş hakimi döymək olmayıb. Beləki, azarkeş hakimin əynindəki şortiki çıxarmaq istəyirmiş amma sonradan fikrindən daşınıb. O bir anlıq fikirləşib ki, oyun canlı yayımlana bilər və soyunma əməliyyatının efir vasitəsi ilə stadiondakılardan kənar minlərlə insanlar da görə bilər. Deməli Aztv və ya İdman Azərbaycan kanalları Əfqan bəyi rüsvayçılıqdan qurtarıb. Gənc azarkeş bu oyunun canlı yayımlanmadığını yalnız oyun bitəndən sonra bilib. O vaxt isə artıq gec imiş.\nHə bu qədər. Bildiklərimi yazdım, necə deyərlər yazıram sadə və adi, alınır əndirabadi.\n4. xezer 042 [Материал]\nfutbol + qezetinin proqnozlari duz cixdi.efqan(satilmish)3 0yunluq istirahete gonderildi.lenkaranlilarin soyduyu yere.bir miqdar da xezere pul cezasi kesdiler/(32 min.xezer ucun bir miqdar.red)agani da 4 oyunluq cerimelediler.her sey plan uzre isleyir.cempion planinda kim bilir kimdi.xezer bu planlari engelleyerdi.qarabaga vurdugu qol kimi.qol cornerden vuruldugundan ona behane tapilmadi.\n3. paxan [Материал]\nAfqan Hamzayevin baxti gatirib stdionda subay usaqlar cox idi.\n2. xezer 042 [Материал]\nTV-DE BOYUK OYUN DEYLILEN OYUNUBAXIRDIM.OYUN VAXTI OZUM DE OYUNDA OLDUGUMDAN OYUNUN SEYIRCI GOZUYLE NE DERECEDE ALINDIGINDAN XEBERSIZ IDIM\nMƏN OYUNA GƏLƏNDƏ (17:00-DA), 200-ZƏ YAXIN QARABAĞLI AZARKEŞLƏR AVTOBUSTAN DÜŞÜB STADİONA DOĞRU İRƏLİLƏYİRDİLƏR VƏ HƏTTA ONLARLA BİR YERDƏ LƏNKƏRAN DÖVLƏT UNİVERSİTETİNDƏN VƏ LƏNKƏRAN TİBB MƏKTƏBİNİNDƏN OLAN TƏLƏBƏLƏDƏ VAR İDİ. HƏMİN VAXT STADİONUN QABAĞINDA OLAN MİNLƏRLƏ "XƏZƏR-LƏNKƏRAN"LI AZARKEŞLƏR STADİONA DAXIL OLURDULAR VƏ ONLARA HEÇNƏ ETMƏDİLƏR HƏTTA YUH BELƏ DEMƏDİLƏR. İNDİ QARABAĞLI AZARKEŞLƏR DEYİKLƏR Kİ, QUZANLIYA GƏLMƏYİN?!\nONDA AR OLSUN ONLARA!


Meksikada böyük qəza - XALQQAZETI.COM\nMeksikada böyük qəza\nMeksikada ağır dəmir yolu qəzası olub. Yük qatarının bütün vaqonları relsdən çıxaraq aşıb. Qatarın 15 vaqonu müxtəlif yerlərə aşıb. Vaqonlarda olan yüklər yerə dağılıb.\nQəzaya səbəb texniki nasazlıq olub. Qatarın maşinisti bildirib ki, idarəetmə sistemində nasazlıq yaranıb. Yüksək sürətlə hərəkət edən qatarı isə saxlamaq mümkün olmayıb.\n22 May 2020 16:44 - XƏBƏRLƏR


“Tariximizin məsuliyyətli və sınaq dövründə cənab Prezidentimiz, Ali Baş Komandanımızın və ordumuzun ətrafında daha sıx birləşməli, Vətənin bütövlüyü naminə həmrəy olmalıyıq. Qələbə bizimlədir!”-FATMA YILDIRIM – EtikXəbər\nİşğalçı Ermənistan Azərbaycanın xəbərdarlığından nəticə çıxarmayaraq, sentyabrın 27-də növbəti hərbi təxribat törədərək bır sıra yaşayış mənətəqlərimizi və dinc sakinləri ağır silahlardan növbəti dəfə atəşə tutdu. Bununla da, Ermənistan Azərbaycan dövlətinin və xalqının səbrini daşırdı. Bu təxribata cavab olaraq şanlı Azərbaycan Ordusu əks-hücum əməliyyatına başlayıb. Əks-hücum nəticəsində düşmənə sarsıdıcı zərbələr endirilir. Eyni zamanda, bir sıra ərazilər və strateji yüksəkliklər işğaldan azad olunub. Bu günü bütün xalqımız çoxdan gözləyirdi.\nF. Yıldırım bildirib ki, yaranmış vəziyyətə görə bilavasitə Ermənistan hakimiyyəti məsuliyyət daşıyır:\n“Çünki işğalçı Ermənistanın hərbi-siyasi rəhbərliyi bir müddətdir ki, ölkəmizə qarşı təxribatlar həyata keçirir və bu məkrli addımından imtina etmək fikrində deyil. Millət vəkilinin sözlərinə görə, Prezident İlham Əliyev BMT Baş Assambleyasının 75-ci sessiyası çərçivəsində çıxışı zamanı Paşinyan hakimiyyətinin iç üzünü bir daha ifşa etdi, Ermənistanın Azərbaycana qarşı yeni müharibə və təxribatlar hazırladığını dünya ictimaiyyətinin diqqətinə çatdırdı.\nCənab Prezident Ermənistanın Azərbaycana qarşı ardıcıl olaraq apardığı təxribatların əsas səbəblərini də vurğuladı. İyul ayında ermənilər Tovuz istiqamətində təxribat törətdi. Erməni silahlı qüvvələri sərhəd boyunca mülki əhalini qəsdən hədəfə aldı. Tovuz rayonunun artilleriya atəşinə məruz qalması nəticəsində hərbçilərimiz və bir mülki şəxs öldürüldü, mülki infrastruktura ciddi zərər vuruldu. Lakin ermənilər bu dəfə də şanlı ordumuz tərəfindən layiqincə yerinə oturduldu. Ancaq təkcə Tovuz hadisələri deyil, işğal olunmuş ərazilərdə “prezident seçkiləri”, “parlament seçkiləri”, mədəniyyətimizin beşiyi olan Şuşada “andiçmə mərasimi” keçirməsi və digər faktlar Ermənistanın ölkəmizə qarşı təxribatlarının göstəriciləridir.\nBunun ardınca isə erməni tərəfi sentyabrın 27-də növbəti dəfə təxribat törədərək ərazilərimizi ağır silahlardan atəşə tutdu. Beynəlxalq təşkilatların və dövlətlərin işğalçıların bu təxribatlarına susqunluğu fonunda Azərbaycan Ordusu öz sözünü deyir, düşmənə sarsıdıcı zərbə endirilir. Prezidentimiz, Ali Baş Komandanımız İlham Əliyev sentyabrın 27-də Azərbaycan xalqına müraciətində və Təhlükəsizlik Şurasının iclasında bir daha bəyan etdi ki, bizim işimiz haqq işidir, biz torpaqlarımızın işğaldan azad olunmasını istəyirik”.\nF. Yıldırım qeyd edib ki, işğal olunmuş Azərbaycan torpaqlarının qeyd-şərtsiz azad edilməsi haqqında BMT Təhlükəsizlik Şurasının, müxtəlif beynəlxalq təşkilatların çoxsaylı qətnamələrinə və çağırışlarına məhəl qoymayan Ermənistan nəinki Cənubi Qafqazda, eləcə də bütün dünyada sülhə və təhlükəsizliyə ən böyük təhlükəyə çevrilib. 30 il ərzində beynəlxalq təşkilatlar, ATƏT-in Minsk qrupu, dünya dövlətləri Ermənistanın işğalçılıq siyasətinə son qoyulması üçün ciddi atmadılar. Belə olan təqdirdə son söz Azərbaycan Ordusunundur. Ölkədə hərbi vəziyyətin və qismən səfərbərlik elan olunması da çox doğru qərardır.\n“Bu gün bütün Azərbaycan xalqı qəhrəman Ordumuzla, Ali Baş Komandanımızla bir yerdədir, onun düşmənə qarşı mübarizəsini alqışlayır və dəstəkləyir. İgid əsgərlərimiz əmin ola bilər ki, hər bir Azərbaycan vətəndaşı onunla birdir. Torpaqlarımızın işğaldan azad edilməsi uğrunda şəhidlər də veririk. Biz onların ruhu qarşısında baş əyirik. İnşallah, tezliklə işğal altında olan bütün torpaqlarımız azad olunacaq və şəhidlərimizin ruhu şad olacaq”-deyən, millət vəkili qeyd edib ki, belə bir zamanda, tariximizin məsuliyyətli və sınaq dövründə cənab Prezidentimiz, Ali Baş Komandanımızın və ordumuzun ətrafında daha sıx birləşməli, Vətənin bütövlüyü naminə həmrəy olmalıyıq. Qələbə bizimlədir!


№21574/05 NATALİA RƏHİMOVA AZƏRBAYCANA QARŞI – 17 YANVAR 2008-Cİ İL – aihmaz.org\n№21574/05 NATALİA RƏHİMOVA AZƏRBAYCANA QARŞI – 17 YANVAR 2008-Cİ İL\nRəhimova Azərbaycana qarşı\n17 yanvar 2008-ci il\nRəhimova Azərbaycana qarşı iş üzrə,\nCiorcio Malinverni; hakimlər,\n11 dekabr 2007-ci ildə qapalı şəkildə müzakirə edərək, həmin gündə bu qərarı qəbul edir:\n1. «İnsan hüquqlarının və əsas azadlıqların müdafiəsi haqqında» Konvensiyanın («Konvensiya») 34-cü maddəsinə əsasən, Azərbaycan Respublikasının vətəndaşı olan Nataliya Onufriyevna Rəhimovanın («ərizəçi») Azərbaycana qarşı verdiyi şikayət üzrə (№ 21674/05) iş 02 iyun 2005-ci ildə başlanılmışdır.\n2. Ərizəçi Bakıda işləyən vəkil xanım Süleymanova tərəfindən təmsil olunmuşdur. Azərbaycan Hökuməti («Hökumət») onun nümayəndəsi cənab Ç. Əsgərov tərəfindən təmsil olunub.\n3. Ərizəçi xüsusilə iddia etdi ki, daxili məhkəmələrdə keçirilən mülki araşdırmalar «ağlabatan müddət» tələbinə cavab verməmiş və nəticədə onun mənzilinə hörmət hüququ və mülkiyyət hüquqları pozulmuşdur.\n4. Palatanın sədri 29 may 2006-cı il tarixdə Hökuməti şikayət barədə məlumatlandırmağı qərara almışdır. Konvensiyanın 29-cu maddəsinin 3-cü bəndinə əsasən Məhkəmə qərara gəldi ki, şikayətin mahiyyətinə onun məqbuliyyəti ilə eyni vaxtda baxsın.\n5. Həm Hökumət, həm də ərizəçi Məhkəmə tərəfindən müəyyənləşdirilmiş müddət ərzində şikayətin məqbuliyyəti və mahiyyəti barədə qeydlərini verməmişlər. Lakin 02 oktyabr 2007-ci il tarixli məktubunda ərizəçi şikayətini işdə olan materiallar əsasında müdafiə etmək niyyətini bildirmişdir.\n6. Ərizəçi 1949-cu ildə anadan olmuşdur.\n7. Ərizəçi ailəsi ilə birgə Bakıdakı mənzildə yaşamışdır. Qonşuluqda olan mənzilin sakinlərinin təqsiri ucbatından 18 noyabr 1999-cu il tarixdə baş vermiş yanğına görə onun mənzilinə zərər vurulmuşdur. Qonşuluqdakı mənzil polis zabiti olan A.-nın mülkiyyətində olmuşdur. Ərizəçiyə görə, onun mənzili yaşamaq üçün yararsız vəziyyətə düşmüş, ailəsi köçməyə və müvəqqəti yaşamaq yerini tapmağa məcbur olmuşdur.\n8. Ərizəçi 15 yanvar 2001-ci ildə A.-ya qarşı onun mənzilinə dəymiş zərərə görə 10.000 ABŞ dolları maddi zərərin ödənilməsinə dair iddia qaldırmışdır. Sabunçu rayon məhkəməsində mülki icraata başlanılmışdır.\n9. Görünür ki, bundan sonra Sabunçu rayon məhkəməsi bir neçə il ərzində bir neçə dəfə məhkəmə iclasının vaxtını təyin etmiş və bu iclasların hər biri ya cavabdehin gəlməməsi səbəbindən və ya digər göstərilməyən səbəblərdən təxirə salınmışdır.\n10. Məhkəmə araşdırmalarının vaxtında yekunlaşdırılmamasından şikayətlənərək ərizəçi 2003-cü ilin 12 avqust və 29 sentyabr tarixlərində iki oxşar məktubu Sabunçu rayon məhkəməsinin sədrinə ünvanlamışdır.\n11.23 iyun 2004 və 15 dekabr 2004-cü ildə ərizəçi Sabunçu rayon məhkəməsi tərəfindən onun işinə baxılmaması barədə Ədliyyə Nazirliyinə və Ombudsmana şikayət etmişdir.\n12. 16 fevral 2005-ci ildə o, birinci instansiya məhkəməsində məhkəmə araşdırmasının ləng olması barədə Prezidentə, Baş Prokurora, Ali Məhkəmənin sədrinə, Apellyasiya Məhkəməsinin sədrinə, Milli Məclisin sədrinə və digər hakimiyyət orqanlarına məktub ünvanlamışdır.\n13. Onun məktublarına cavabların alınması məsələsi aydın deyildir.\n14. Eyni zamanda, 2004-cü ilin avqust ayında qeyri-müəyyən tarixdə Sabunçu rayon məhkəməsi yanğına görə ərizəçinin mənzilinə dəyən zərərlə bağlı ekspert rəyi almağı qərara almışdır. 27 avqust 2004-cü ildə ekspert rəy tərtib etmiş və bu rəyə görə zərər 2.537.000 Azərbaycan manatı (AZM) müəyyənləşdirilmişdir.\n15. Sabunçu rayon məhkəməsi 31 yanvar 2005-ci il tarixdə iclas keçirmiş və ərizəçinin tələbini qismən təmin etməklə, ona 2.637.000 AZM ödənilməsinə dair qətnamə çıxarmışdır. Bu məbləğ ekspert tərəfindən zərərlə bağlı müəyyən olunmuş məbləği və ərizəçinin çəkdiyi məhkəmə xərclərini əhatə etmişdir. Ərizəçiyə görə, o, qətnamənin tam mətnini 31 may 2005-ci ildə alıb.\n16. Ərizəçi, ödənilməsi qət olunmuş məbləğin çox az olmasını və real zərəri əks etdirmədiyini iddia edərək, apellyasiya şikayəti vermişdir. Apellyasiya Məhkəməsi 13 iyul 2005-ci il tarixdə birinci instansiya məhkəməsinin qətnaməsini dəyişdirilmədən saxlamışdır. Ərizəçinin kassasiya şikayətinə əsasən 06 oktyabr 2005-ci il tarixdə Ali Məhkəmə aşağı məhkəmələrin qətnamələrini qüvvədə saxlamışdır.\n17. 2000-ci ildə qüvvəyə minmiş Mülki Prosessual Məcəllənin 172.1-ci maddəsinə əsasən, birinci instansiya məhkəməsi mülki iddianın məhkəməyə verildiyi tarixdən üç ay ərzində mülki işə baxmalı və qərar çıxarmalıdır. Qısaldılmış araşdırma müddətləri müəyyən kateqoriya işlərə tələb olunur (172.2 və 172.3-cü maddələr).\n18. İşlə bağlı sonuncu məhkəmə iclası yekunlaşandan dərhal sonra birinci instansiya məhkəməsi müzakirə edərək qərar qəbul etməlidir (213 və 214.1-ci maddələr). Qətnamənin tam mətni həmin vaxtda tərtib olunmalı və üç gün müddətində tərəflərə göndərilməlidir (227.1 və 227.3-cü maddələr).\n19. Mürəkkəb işlər üzrə hakim ancaq qətnamənin nəticə hissəsini elan edə bilər (214.3-cü maddə). Belə olan halda, tərəflər və onların nümayəndələri qətnamənin tam mətni ilə tanış olmağın vaxtı barədə məlumatlandırılmalıdırlar (214.4-cü maddə).\n20. Müstəsna hallarda xüsusilə mürəkkəb işlər üzrə qətnamə qəbul edildikdə, hakim qətnaməni və yaxud onun nəticə hissəsini məhkəmə baxışı qurtardıqdan sonra 3 gündən gec olmayaraq elan edə bilər (215-ci maddə). Əgər qətnamənin yalnız nəticə hissəsi elan edilibsə, qətnamənin tam mətni on gün müddətində tərtib edilməlidir. Sədrlik edən işdə iştirak edən şəxsləri qətnamənin tam mətninin hazır olmasının vaxtı barədə məlumatlandırmalıdır (227.2-ci maddə).\nI. Konvensiyanın 6-cı maddəsinin 1-ci bəndinin və 13-cü maddəsinin iddia edilən pozuntusu\n21. Ərizəçi şikayət etdi ki, mülki məhkəmə araşdırmalarının davamiyyəti Konvensiyanın aşağda göstərilən 6-cı maddəsinin 1-ci bəndinin «ağlabatan müddət» tələbi ilə ziddiyyət təşkil edir:\n«Hər kəs onun hüquq və vəzifələri müəyyən edilərkən …, məhkəmə vasitəsi ilə ağlabatan müddətdə işinin araşdırılması hüququna malikdir.»\n22. Ərizəçi, həmçinin, məhkəmə araşdırmalarının davamiyyətinin həddindən artıq olmasının Konvensiyanın 13-cü maddəsinin mənası baxımından səmərəli vasitə olmadığından şikayət etdi. Bu müddəa aşağıdakıları nəzərdə tutur:\n«Bu Konvensiyada təsbit olunmuş hüquq və azadlıqları pozulan hər kəs, hətta bu pozulma rəsmi fəaliyyət göstərən şəxslər tərəfindən törədildikdə belə, dövlət orqanları qarşısında səmərəli hüquqi müdafiə vasitələrinə malikdir.»\n23. Hər iki tərəfin Məhkəmə tərəfindən müəyyən olunmuş müddət ərzində mülahizələrini təqdim etmədiklərini nəzərə alaraq, Məhkəmə işin materialları əsasında şikayətləri araşdıracaq.\n24. Məhkəmə qeyd edir ki, bu şikayətlər Konvensiyanın 35-ci maddəsinin 3-cü bəndinin mənası baxımından açıq-aşkar əsassız deyildir. Daha sonra, o qeyd edir ki, onlar hər hansı başqa əsaslara görə qəbuledilməz deyildir. Ona görə, həmin şikayətlər qəbuledilən elan edilməlidir.\n1. Konvensiyanın 6-cı maddəsinin 1-ci bəndi\n25. Məhkəmə qeyd edir ki, hazırkı işdə mülki araşdırmalar 15 yanvar 2001-ci ildə başlanılıb və Ali Məhkəmənin 06 oktyabr 2005-ci il tarixli yekun qərarı ilə bitib. Beləliklə, ümumilikdə üç instansiyada araşdırmalar dörd il səkkiz aydan artıq davam edib.\n26. Konvensiya Azərbaycana münasibətdə 15 aprel 2002-ci ildə qüvvəyə mindiyinə görə, hazırkı işdə nəzərə alınmalı olan müddət ratifikasiyadan sonrakı zamana təsadüf edən üç il beş ay iyirmi üç gün təşkil edir. Hər bir halda, sözügedən müddətin davamiyyətinin əsaslılığını müəyyən etmək üçün müzakirə edilən müddətin əvvəlində mövcud olan işlərin vəziyyətinə də nəzər yetirilməlidir (bax: məsələn, Protzak Polşaya qarşı, 16 dekabr 1997-ci il tarixli qərar, Qərar və Qərardadların Hesabatı, 1997-VIII, s. 2772, § 31).\n27. Məhkəmə araşdırmalarının davamiyyətinin əsaslılığı Məhkəmənin presedent hüququnda əks olunan meyarlara, xüsusilə işin mürəkkəbliyinə, ərizəçinin və səlahiyyətli hakimiyyət orqanlarının davranışına və ərizəçi üçün əhəmiyyət daşıyan məsələlərə nəzər yetirməklə, işin xüsusi halları baxımından qiymətləndirilməlidir (bax: bir çox başqa mənbələr arasında, Pellisyer və Sassi Fransaya qarşı (Böyük palata), № 25444/94, § 67, İHAM 1999-II və Kominersol S.A. Portuqaliyaya qarşı (Böyük palata), № 35382/97, § 19, İHAM 2000-IV).\n28. Məhkəmə araşdırmalarının ərizəçinin mənzilinə dəymiş zərərlə bağlı olmasını nəzərə alaraq, Məhkəmə hesab edir ki, bu, ərizəçinin maraqlarına toxunurdu və məhkəmə araşdırmalarının davamiyyətinin həddən artıq olmasının ərizəçinin öz ev və mülkiyyətindən istifadəsinə törədə biləcəyi nəticələri nəzərə almaqla, daxili məhkəmələr tərəfindən işə xüsusi səylər göstərilməli olmuşdur.\n29. İşin xarakterinə aid Məhkəmə belə qənaətə gəlir ki, o, mürəkkəb olmayıb. Tərəfləri dinləməkdən başqa, məhkəmələr tərəfindən görülmüş yeganə prosessual hərəkət ərizəçinin mənzilinə dəymiş zərərlə bağlı ekspert rəyinin əldə edilməsi olmuşdur.\n30. Bundan başqa, iş materiallarında ərizəçinin davranışının işin davamiyyətinə təsir etməsi barədə heç bir dəlil mövcud deyildir. Hakimiyyət orqanlarının davranışına gəldikdə isə, Məhkəmə qeyd edir ki, apellyasiya və kassasiya icraatları, hər biri ayrılıqda, həddindən artıq davam edən kimi qiymətləndirilmədiyinə baxmayaraq, məhkəmə araşdırmalarının birinci instansiya mərhələsində əhəmiyyətli ləngitmə olmuşdur (mutatis mutandis (dəyişikliklərlə, qeydlərlə) ilə müqayisə et, Aresti Çaralambs Kiprə qarşı, № 43151/04, § 45, 19 iyul 2007-ci il). Xüsusilə, birinci instansiya məhkəməsində araşdırmalar dörd ildən artıq davam edib (15 yanvar 2001-ci ildən 31 yanvar 2005-ci ilədək), ondan iki il doqquz aydan artıq müddət Konvensiyanın Azərbaycana münasibətdə qüvvəyə mindiyi 15 aprel 2002-ci il tarixdən sonrakı zamana təsadüf edir. Bu müddət ərzində baş verməsi görünən yeganə hadisə 2004-cü ilin avqust ayında ekspert rəyinin əldə olunmasıdır. Lakin həm bu hadisədən əvvəl, həm də, bu hadisə ilə 31 yanvar 2005:ci ildə keçirilmiş iclas arasında əhəmiyyətli hərəkətsizlik dövrləri olmuşdur. Bundan başqa, Sabunçu rayon məhkəməsinin 31 yanvar 2005-ci il tarixli qətnaməsinin tam mətni dörd ay ləngitmə ilə ərizəçiyə verilmişdir. Bu da məhkəmə araşdırmalarının davamiyyətinə təsirini göstərib, ona görə ki, bu müddət ərzində ərizəçi yuxarı məhkəmələrə şikayət vermək imkanında olmayıb.\n31. Belə olan halda, Məhkəmə hesab edir ki, hazırkı işdə birinci instansiya mərhələsində baş verən əhəmiyyətli və əsassız hərəkətsizlik dövrləri bütövlükdə məhkəmə araşdırmalarının davamiyyətinə ciddi təsir göstərib. Bu mənada, Məhkəmə xatırladır ki, Konvensiyanın 6-cı maddəsinin 1-ci bəndi Razılığa gələn Yüksək Tərəflər üzərinə öz məhkəmə sistemini elə tərzdə təşkil etmək öhdəliyini qoyur ki, onların məhkəmələri işlərin ağlabatan müddət ərzində baxılması öhdəliyi daxil olmaqla, bu müddəanın bütün tələblərinə cavab versin (bax: yuxarıda qeyd olunan Pelissyer və Sassi, § 74 və Fridlender Fransaya qarşı (Böyük Palata), № 30979/96, § 45, İHAM 2000-VII).\n32. Yuxarıda göstərilənlərə əsasən Məhkəmə hesab edir ki, hazırkı işdə məhkəmə araşdırmalarının davamiyyəti həddən artıq olub və «ağlabatan müddət» tələbinə cavab verməyib. Müvafiq olaraq Konvensiyanın 6-cı maddəsinin 1-ci bəndi pozulub.\n2. Konvensiyanın 13-cü maddəsi\n33. Məhkəmə xatırladır ki, Konvensiyanın 13-cü maddəsi işin ağlabatan müddətdə baxılması barədə Konvensiyanın 6-cı maddəsinin 1-ci bəndinin tələbinin iddia edilən pozuntusuna görə milli hakimiyyət orqanı qarşısında səmərəli müdafiə vasitəsini təmin edir (bax: Kudla Polşaya qarşı (Böyük Palata), № 3021096, § 156, İHAM 2000-Xs). Vasitə o vaxt «səmərəli» olur ki, işə baxan məhkəmələrin qərarının qəbul olunmasını sürətləndirsin və ya artıq baş vermiş gecikmələrə görə iş üzrə tərəfi adekvat bərpa edilmə ilə təmin etsin (bax: həmin yerdə, §§ 157-159).\n34. Baxmayaraq ki, ərizəçi müxtəlif daxili hakimiyyət orqanlarına şikayətlər verməklə məhkəmə araşdırmalarının sürətləndirilməsinə uğursuz olaraq çalışmışdır (bax: yuxarıda 10-13-cü paraqraflar), belə görünmür ki, həmin vaxtda məhkəmə araşdırmalarının davamiyyətinə aid ərizəçi üçün səmərəli daxili vasitə mövcud olsun. Ərizəçinin işini sürətləndirə və ya artıq baş vermiş gecikmələrə görə onu bərpa edə bilən vasitəni göstərmək üçün Hökumət tərəfindən hər hansı məlumat verilməyib (bax: bir çox başqa mənbələr arasında, Kormaçyova Rusiyaya qarşı, № 53084/99, § 61, 29 yanvar 2004-cü il; Merit Ukraynaya qarşı, № 66561/01, § 78, 30 mart 2004-cü il və Qavrielides Kiprə qarşı, № 15940/02, § § 51-52, 01 iyun 2006-cı il).\n35. Müvafiq olaraq, ərizəçi üçün Konvensiyanın 6-cı maddəsinin 1-ci bəndi ilə təmin edilən «ağlabatan müddətdə araşdırma» hüququnun həyata keçirilməsi məqsədilə daxili vasitənin olmaması səbəbindən Konvensiyanın 13-cü maddəsi pozulub.\nII. Konvensiyanın 8-ci maddəsi və Konvensiyanın 1 saylı Protokolunun 1-ci maddəsi\n36. Ərizəçi şikayət etdi ki, ağlabatan müddətdə işinin araşdırılmasının daxili məhkəmələr tərəfindən təmin edilməməsi onun Konvensiyanın aşağıda göstərilən 8-ci maddəsi ilə təmin edilən mənzilinə hörmət hüququnun pozulması ilə nəticələnmişdir:\n«1. Hər kəs öz şəxsi və ailə həyatına, mənzilinə və yazışma sirrinə hörmət hüququna malikdir.\n2. Milli təhlükəsizlik və ictimai asayiş, ölkənin iqtisadi rifahı maraqları naminə, iğtişaşın və ya cinayətin qarşısını almaq, sağlamlığı, yaxud mənəviyyatı qorumaq və ya digər şəxslərin hüquq və azadlıqlarını müdafiə etmək üçün qanunla nəzərdə tutulmuş və demokratik cəmiyyətdə zəruri olan hallar istisna olmaqla, bu hüququn həyata keçirilməsinə hakimiyyət orqanları tərəfindən müdaxiləyə yol verilmir.»\n37. O, həmçinin şikayət etdi ki, məhkəmə araşdırmalarının davamiyyətinin həddindən artıq olması onun Konvensiyanın 1 saylı Protokolunun aşağıda göstərilən 1-ci maddəsinə əsasən mülkiyyətdən maneəsiz istifadə hüququnu pozub:\n«Hər bir fiziki və hüquqi şəxs öz mülkiyyətindən maneəsiz istifadə hüququna malikdir. Heç kəs, cəmiyyətin maraqları naminə qanunla və beynəlxalq hüququn ümumi prinsipləri ilə nəzərdə tutulmuş şərtlər istisna olmaqla, öz mülkiyyətindən məhrum edilə bilməz.\nYuxarıdakı müddəalar dövlətin ümumi maraqlara müvafiq olaraq, mülkiyyətdən istifadəyə nəzarəti həyata keçirmək, yaxud vergilərin və ya digər rüsum və ya cərimələrin ödənilməsini təmin etmək üçün zəruri hesab etdiyi qanunları yerinə yetirmək hüququnu məhdudlaşdırmır.»\n38. Məhkəmə qeyd edir ki, bu şikayətlər yuxarıda araşdırılanlarla əlaqəlidir və buna görə eyni ilə məqbul elan olunmalıdır.\n39. Lakin, yuxarıda 31-32-ci paraqraflarda göstərilənləri nəzərə alaraq, Məhkəmə hesab edir ki, hazırkı işin halları baxımından Konvensiyanın 8-ci maddəsi və 1 saylı Protokolun 1-ci maddəsi ilə bağlı ayrı məsələlər meydana çıxmır və buna görə həmin şikayətləri ayrılıqda araşdırmaq zərurəti yoxdur.\nIII. Konvensiyanın 14-cü maddəsi\n40. Ərizəçi digər şikayətləri ilə birgə Konvensiyanın 14-cü maddəsinə əsasən şikayət etdi ki, ona qarşı ayrı-seçkiliyə yol verilib. O iddia etdi ki, daxili məhkəmələr polis zabiti olduğu üçün cavabdehin xeyrinə ona qarşı qərəzli olmuşlar.\n41. Malik olduğu bütün materiallar baxımından və şikayət edilən məsələlərin onun səlahiyyətinə aid olmasını nəzərə alaraq, Məhkəmə hesab edir ki, Konvensiyanın 14-cü maddəsində təsbit olunmuş hüququn pozulması müşahidə olunmur. Buna görə, bu şikayət açıq-aşkar əsassızdır və Konvensiyanın 35-ci maddəsinin 3 və 4-cü bəndlərinə əsasən rədd olunmalıdır.\n42. Konvensiyanın 41-ci maddəsi aşağıdakıları nəzərdə tutur:\n«Əgər Məhkəmə, Konvensiyanın və ona dair protokolların müddəalarının pozulduğunu, lakin, Razılığa gələn Yüksək Tərəfin daxili hüququnun yalnız bu pozuntunun nəticələrinin qismən aradan qaldırılmasına imkan verdiyini müəyyən edirsə, zəruri halda zərərçəkən tərəfə əvəzin ədalətli ödənilməsini təyin edir.»\n43. Ərizəçi Məhkəmənin Reqlamentinin 60-cı qaydasının tələbinə uyğun olaraq ədalətli kompensasiya üçün tələb təqdim etməyib. Müvafiq olaraq, Məhkəmə hesab edir ki, bu baxımdan ona hər hansı məbləğin ödənilməsinin qərara alınması üçün əsas yoxdur.\nBu səbəblərə görə məhkəmə yekdilliklə\n1. Konvensiyanın 6-cı maddəsinin 1-ci bəndinə, Konvensiyanın 13-cü maddəsinə və Konvensiyaya dair 1 saylı Protokolun 1-ci maddəsinə əsasən edilmiş şikayətləri qəbuledilən, şikayətin qalan hissəsini isə qəbuledilməz elan edir;\n2. İş üzrə Konvensiyanın 6-cı maddəsinin 1-ci bəndinin pozulmasını qərara alır;\n3. İş üzrə Konvensiyanın 13-cü maddəsinin pozulmasını qərara alır;\n4. Şikayətlərin Konvensiyanın 8-ci maddəsi və Konvensiyaya dair 1 saylı Protokolun 1-ci maddəsi baxımından araşdırılmasının zəruri olmadığını qərara alır;\n5. Hər hansı ədalətli kompensasiyanın ödənilməsinin qərara alınması üçün əsasların olmadığını qərara alır.\nİngilis dilində tərtib olunub və Məhkəmə Reqlamentinin 77-ci qaydasının 2 və 3-cü bəndlərinə müvafiq olaraq, qərar barədə məlumat yazılı şəkildə 17 yanvar 2008-ci ildə göndərilib.


Azərbaycanlı xanım idmançı küçəyə alt paltarında çıxdı - VİDEO - MINVAL.INFO\nO, məşqə gedərkən küçəyə qısa şortikdə çıxıb. Bahar videonu “İnstagram” səhifəsində paylaşıb.\nOnun görüntüsü qısa müddət ərzində 1.000 000 izləyici tərəfindən izlənilib.\nXatırladaq ki, Nəbiyevanın “İnstagram”da 3 milyon izləyicisi var. Onun sosial şəbəkələrdəki paylaşımlarını təkcə sadə istifadəçilər deyil, dünya ulduzları da izləyir. Belə ki, məşhur ifaçılar Lil Wayne və 50 Cent dəfələrlə onun şəkillərinə, ona heyran olduqlarını bildirən şərhlər yazıblar\nQeyd edək ki, Bahar Nəbiyevanın 23 yaşı var. Onun atası azərbaycanlı, anası isə ukraynalıdır. O, Bakıda anadan olub və sonra ailəsi ilə birlikdə Ukraynaya köçüb.(ölkə.az)\nTarix: 2020/01/25 17:19\nТемы: Bahar Nəbiyeva\n”Barselona” ötən ilin yayında Neymarın geri qaytarılması üçün fəaliyyət göstərib. Minval.info kaspi.az-a istinadən xəbər verir ki, bu\n“Hazırda Zaqrebdə, evimdəyəm, istirahət edirəm. Ölkə xaricindən bəzi təkliflərim var. Amma qərar verməyə tələsmirəm.\nKriştiano Ronaldonun sevgilisi Ceorcina Rodriges maraqlı etiraflar edib.\n“AFFA son illərdə beynəlxalq yarışları təşkil edib. 2012-ci ildə qadınlar arasında dünya çempionatı Bakıda baş tutdu.\n””Formula 1” üzrə Azərbaycan Qran-prisi ilə əlaqədar hər il ölkədə 10 min yeni iş yeri açılır”.\nABŞ Gimnastika Federasiyası seksual təcavüzdən zərər çəkən idmançılara təzminat ödəyəcək.\nAzərbaycanlı idmançı Samirə Mustafayeva həyat yoldaşı, rusiyalı biznesmen Nikolay Kondratyukla açıq-saçıq fotosessiyaya çəkilib.\n“Neftçi”nin qapıçısı: “Roberto Bordinin gedişindən sonra canlanma var”\n”Uzun müddətdir ki, meydana çıxmırdım. Həyəcan yox idi. Qələbə qazanmaq istəyirdik. Yaxşı oynadıq və mübarizə apardıq.\n“Dinamo”nun sabiq məşqçisi: “Şeydayevə görə baş məşqçi ilə mübahisəmiz düşdü”\n”Şeydayevi komandamıza azad agent kimi götürdük. Həmin vaxt başqa variantımız yox idi”.